text:
Dianan 28 y 29 di october ultimo, Districto di Noord y Districto di San Nicolas a organisa control di trafico.
Un que otro a tuma lugar entre 18.00 te cu 7.30 di mainta. Unidadnan cu a participa den e accion aki ta Unidad di Motorisa, Division di Algemene Recherche District 2 y Strandpolitie.
Varios sitio e controlnan aki a tuma lugar e.o. banda di Wendy’s Tanki Leendert, na OK Supermarket na Tanki Leendert, na Maduro Travel na Tanki Flip.
N’e luznan di trafico na Palm Beach, na Irausquin Boulevard na altura di “297” y na “Gusto”.
Tambe a bishita “Lekker” na Palm Beach y “Oude Molen” na Irausquin Boulevard.
Un total di 10 Polis a participa n’e controlnan aki. A controla un total di 264 auto, a duna un total di 135 procesverbal.
A detene un total di 7 persona, pasobra nan tabata core auto bao di influencia di alcohol y2 persona a keda deteni, relaciona cu actonan di maltrato den grupo.
Un total 17 auto a ser hiba pa Warda di Polis na Shaba, unda e doñonan mester bin cu nan documento y paga p’e trabao di takel prome cu nan por bay cu nan auto.
Control San Nicolas
Diasabra 28 di october a tene control tambe riba trafico, unda nan a para como 100 auto. A traha 82 procesverbal y 4 auto a ser hiba Warda di Polis.
Mayoria di e boetnan duna ta relaciona cu e chofernan no tabatin nan documento na ordo.
1 Chofer a keda deteni di acuerdo cu articulo 5-A van de Landsverordening Weg Verkeer.
E controlnan a wordo teni na altura di La Granja y na altura di SETAR N.V. na van Slobbestraat.


c: text/html

text:
Het aanpassen van Cunucuhuizen aan de wensen van vandaag
Directora Astrid Britten di Biblioteca Nacional Aruba a ricibi un ehemplar di e buki ‘Het aanpassen van Cunucuhuizen aan de wensen van vandaag’ pa e coleccion nacional. Sra. AnnaWitsenburg directora di Stichting Monumentenfonds Aruba a haci e entrega oficial. Ta trata di un estudio di Cas di Cunucu y conseho pa adapta e casnan tradicional na e exigencianan di awendia manteniendo su balor historico y cultural. E buki lo ta pronto na Dept. Arubiana pa consulta.
E publicion ta interesante pa doñonan di un Cas di Cunucu, arkitecto, contratista y otro personanan interesa den arkitektura tradicional. Studiantenan Coen van der Spek y Fabian Heil a skirbi e buki aki despues cu nan a haci nan afstudeeropdracht na Stichting Monumentenfonds Aruba. Nan prome contacto cu Aruba tabata durante un Minor organisa den e area di Rancho y despues nan a bolbe pa nan opdracht caminda cu nan a studia e calidad tecnico di e casnan di Cunucu y tambe con manteniendo e calidad tecnico y monumental toch por adapta e casnan aki na e tempo actual. E buki ta un guia y un manera pa stimula doñonan di casnan di cunucu pa mantene esakinan como parti importante tambe di pasado y cultura.
Pa por a logra hasi e buki aki realidad Stichting Monumentenfonds a conta cu boluntarionan , Andrew Rasmijn, Josephine Lacle, Ebby Ruiz y Marielle Hoeijmakers pa duna forma na e contenido di e buki. Tambe a conta cu colaboracion di Monumentenbureau y Plantage Hoop en Zorg y AIB cu a contribui na e printing di e buki. Pa tur e personana interesa den e buki lo por download esaki gratuitamente via e website di Stichting Monumentenfonds Aruba www.monumentenfondsaruba.com

robotstxt: allowed

filter: keep


text:
Esaki t’e expresion cu e ciudadano aki di Seroe Preto a haci, mustrando su sorpresa cu un mandatario a cana yega su cas.
Diabuebs mainta Prome Minister Mike Eman hunto cu su team di BoBario, funcionarionan di City Inspector, GKMB y SERLIMAR a cana den bario di Seroe Preto.
Prome Minister a cuminsa haci e caminatanan aki mas di 7 aña pasa. Meta di Accion di Bario ta pa conoce e preocupacionnan di cada bario, pero tambe e sugerencianan cu nan por tin pa mehoracion di nan bario y tambe Aruba en general.
Prome Minister ta haya e contacto cu pueblo aki un parti esencial di e maneho di su Gabinetenan. Algun aña atras den e bario a informa Prome Minister cu e bario mester di luz principalmente. Prome Minster ta contento di informa cu awe t’asina leu cu luz ta yega partinan di e bario cu no tin luz.
E instancianan di Gobierno ta probecha accion di bario pa nan tambe por tin un contacto cu barionan y por haci nan inspeccionnan, den e caso aki GKMB ta probecha di haci control pa insectonan indesea, pero particularmente, criadero di sangura.
Serlimar di su banda ta cla pa yuda bisiñanan cu sushi cu normalmente no por deshaci di nan. Hopi bes, hendenan grandi ta aprecia esaki masha mes, ya cu hopi bes ta dificil pa nan por move of carga sushi pisa of grandi.
City Inspector ta haci su sondeo den e bario pa sa e preocupacionnan cu nan por traha riba nan na beneficio di e bario henter.
Den combersacion cu e habitantenan, nan a expresa alegria p’e promesa cumpli di e peticion cu nan a pa instalacion di luz di caya. Mescos cu e otro barionan, e otro deseo di importante di habitantenan ta pa camindanan asfalta.
“Esaki ta un promesa tambe cu nos ta haci”, Prome Minister Eman a bisa e habitantenan. E ta den combersacion cu Minister di Infrastructura caba riba e barionan unda cu ta hopi urgente pa haya asfalt, unda cu no tin ningun caminda asfalta.
E bishita di e mandatario den e bario den algun caso a wordo spera y otronan el a cay di sorpresa, unda ciudadanonan tin bes no por kere cu di berdad Prome Minister Eman ta di bishita serca nan, manera t’e caso di Julius Hart, kende tin 40 aña bibando den e mesun becindario, mescos cu diferente otro miembro di su famia.
“Awe ta Minister President mes a bishita’mi. Awe ta prome biaha den historia cu algo asina a sosode aki banda. Practicamente tur esnan di pasado, a yega di pasa pero pa busca voto y bay. Nan a priminti, pero nada a bira realidad. Mi tin 40 aña sperando un poco di asfalt pero nada. Awo mi ta convenci cu awor si mi ta bay haya asfalt.”
Seroe Preto ta parti di bario di Paradera cu a crece basta den ultimo añanan y a conoce un desaroyo positivo, manera por mira riba e caminda grandi. Tur esaki ta basa riba deseo expresa dor di e habitantenan na Prome Minister durante e bishita den bario. Pesey, Hart ta bisa, e bishitanan den bario ta algo hopi positivo cu mester keda existi. Esaki t’e forma con pueblo por expresa nan mes na e mandatarionan.
E trabou haci dor di Gobierno ta algo cu sr. Julius Hart tin elogio p’e. Esaki tabata falta hopi, atencion p’e barionan. Pero tambe e ta aprecia e inversionnan cu Gobierno a haci pa futuro. “Hopi hende ta reclama cu ta gasta hopi placa, pero bo tin cu inverti pa mañan por mira e fruto. Asina mi ta wak’e!” E ciudadano como gradicimento a regala Prome Minister Eman un Papaya di su propio cosecha.


text:
MFK a entrega ayera un proyekto di lei pa trese un kambio den nos Kódigo Elektoral
Tur persona ku un pèrmit di estadia pa mas di sinku aña sin interupshon tambe lo por partisipá na elekshon
Despues di a tene diferente konsulta i tambe a hasi e investigashon nan nesesario, frakshon di MFK huntu ku su asesornan hurídiko a formulá un proyekto di lei pa trese un kambio den nos kódigo elektoral (Kiesreglement).
https://www.scribd.com/doc/303807965/MFK-a-entrega-un-proyekto-di-lei-awe-pa-trese-un-kambio-den-nos-Ko-digo-Elektoral
E kambio aki den nos kódigo elektoral lo bai trese kuné ku tur ekstranhero ku ta residensia pa mas ku sinku (5) aña na Kòrsou lo por partisipá na elekshon. Esaki semper teniendo na kuenta ku e ekstranhero ta dispone sinku aña konsekutivamente sin interupshon di un pèrmit di estadia.
E formulashon aki pa adaptá nos kódigo elektoral, no ta nada nobo den reino, na Hulanda ya pa basta aña e kambio aki a wòrdu inkorporá den e kódigo elektoral Hulandes, asina dunando e posibilidat na ekstranheronan ku mas di sinku (5) aña ku un estadia legal pa por partisipá na elekshon.
Loke e kambio di lei aki ta trese kuné, ta ku kontrali na e proseder ku tin awor aki, kaminda un grupo di imigrante ku debí na nan nashonalidat i ku na momentu ku “van rechtswege” nan risibí nan pèrmit di estadia, hopi bes apénas despues di un par di luna (2 òf 3) ku nan ta riba nos Isla, ya ta bin na remarke pa partisipá den e proseso elektoral i sin tin ningun konosementu/afinidat di nos kultura i polítika, awor e ekstranhero ku no por vota pa motibu di su nashonalidat tambe ta wòrdu inkluí den e proseso elektoral, semper ku e ta kumpli ku e rekerimentunan manera ya menshoná.
Sinku (5) aña bibando den nos sosiedat pagando belasting i aportando na nos ekonomia ta mas ku sufisiente pa un ekstranhero tamba a siña konosé nos kultura. E ekstranhero aki despues di tin sinku aña biba na Kòrsou ta apto pa formulá su opinion riba aspektonan polítiko den nos sosiedat i por duna su kontribushon den e proseso elektoral tambe, meskos ku e ta duna su kontribushon riba aspektonan fiskal den nos komunidat.
MFK ta spera ku e kambio di lei aki lo duna un kontribushon na e proseso di integrashon di ekstranhero nan den nos komunidat. Frakshon di MFK ta spera di por konta ku un sosten di mayoria den Staten pa aprobá e kambio di lei aki, den nos kódigo elektoral pa asina e ekstranhero ku ta kontribuí di un forma legal den nos komunidat tambe por partisipá den e proseso elektoral.
Si frakshon di MFK no logra di haña un mayoria pa aprobá e kambio di lei aki aworaki, konta ku na momentu ku MFK gana e elekshon aki i tin representashon di un mayoria, nos lo aprobá e lei aki tòg.


text:
Sostené Encelia
Sostené Encelia
E nesesidat na Kòrsou ta grandi. Kòrsou tin relativamente hopi mucha ku ta krese bou di situashonnan difísil. Ochenta porshento di muchanan ta bini promé ku nan 18 aña den problema dor ku nan no ta kaba skol, kontakto ku polis, uso di droga, etcetera. Hopi famia ta biba den pobresa i mamanan tiner no ta nada straño.
Fundashon Encelia ta duna un man den e situashon alarmante ku ta reina na Kòrsou. Nos ta duna nos aporte na muchanan, hóbennan i mayornan. Encelia ta dependé pa gran parti riba donashonnan. Bo ke sostené nos ya nos por hasi e bunita trabou aki posibel?
Skohe den kua forma bo ke sostené Encelia finansieramente:
- Donashon on-line
- Donashon via un outorisashon
- Transferensia personal
- Donashon for di interes di bo seguro di bida
Tambe bo por yuda Encelia dor di:
Encelia ta yuda muchanan den un situashon di krísis y ta duna sosten den edukashon di yu na mayornan. Na e hóbennan Encelia ta ofresé un programa di prevenshon interaktivo ‘Wak bo kaya’.
Mas den e rúbrika aki
- Risibí nos boletin di notisia grátis! »
- Proyektonan »
- Bo donashon na Encelia ta wòrdu bon usá »
- Donashon On-line »
- Donashon via un outorisashon »
- Hasi un transferensia personal »
- Donashon for di interes di seguro di bida »
- Hasi Orashon pa Encelia »
- Organisá un akshon pa Encelia »
- Spar huntu ku bo skol pa Encelia »


text: E strea di Cleveland Cavaliers, LeBron James, ignorá den e votashon pa e Hungadó Mas Balioso (MVP di temporada a ser nombrá ganadó di e premio Mihó Siudadano, pa su kompromiso sosial den su siudat natal na Ohio. E tripel kampion di NBA, ku no a ser selekshoná riba e lista di e tres finalistanan pa e MVP, tabata kompetí den e kategoría aki di Mihó Siudadano ku Carmelo Anthony (New York), Jimmy Butler (Chicago), CJ Mc- Collum (Portland) i Zach Randolph (Memphis). “LeBron ta rekonosé pa e trabou di su fundashon pa mehorá e oportunidatnan di e hobennan desfaboresé di Akron, su siudat natal”, NBA a bisa den un komunikado.“Su trabou ta ehemplar, e ta hasi un diferensha”, Josh Robbins, president di e Asosashon di periodistanan di NBA, ku ta vota pa e distinshon a bisa. Pa medio di su Fundashon, LeBron James Family, e kuater biaha Hungadó Mas Balioso, a mehorá oportunidatnan edukativo pa mas ku 1100 mucha di barionan desfaboresé den su siudat natal, entre otro inisiativanan. A entregá e honor dos dia despues ku e finalistanan di e mihó premionan individual di NBA a ser anunsiá i James no tabata entre e kandidatonan pa e título a pesar di liderá e liga den minütnan hungá i guia e kampionnan defensor di NBA den otro temporada fuerte. E basenan di Rockets, James Harden i di Thunder, Russel Westbrook i e delantero di Spurs, Kawhi Leonard a ser nombrá fi- nalista di MVP.


text:
Den cuadro di temporada di carnaval 64, Quota Club Aruba ta haci un yamada na tur carnavalistanan, musico y pueblo en general pa bira consciente y cuida nan oido for di zonido fuerte cu por afecta nan, te hasta pa resto di bo bida.
Mariela Nava-Figueroa a bisa cu semper e club aki ta trece conscientisacion riba cuido di oido muy specialmente den e periodo di carnaval. “Un biaha bo ta perde oido, bo no ta hay’e nunca mas bek.”
Decibel
Musica durante carnaval ta importante, pero aki na Aruba ta hopi duro. Nan a yega di midi e decibel di musica cu a yega di pasa 120 decibel sigur, mientras cu 80 decibel ta e nivel safe. Si bo ta oranan largo bailando tras di speaker hayando entre 100 pa 120 decibel pa oranan, e daño pa bo oido ta grandi y e ta un daño permanente.
Ademas si e zonido ta 80 decibel y bo ta keda 8 ora exponi na e nivel di zonido aki, e no ta haci bo niun daño. Pero si e ta un tiki mas, pa ehempel 84 decibel pa 4 ora, ya caba e ta cuminsa causa daño na bo oido. Cada decibel ariba 80 ta cuminsa causa daño na bo oido, segun sra. Nava-Figueroa. P’esey Quota Club hunto cu departamento di Salubridad Publico (DVG) ta bin cu e tipo di informacion aki pa conscientisa mas nos comunidad.
Como un forma di proteccion y prevencion miembronan di Quota lo ta den diferente ruta di e paradanan bendiendo ear plug, y tambe na publico cu ta bay disfruta di e paradanan. Antes e club aki tabata duna ear plugnan gratis, specialmente na e muchanan durante e paradanan. Pero nan ta conclui cu ainda ta falta conscientisacion y nan ta haya cu ora bo ta paga pa algo, bo ta bira mas consciente di uz’e cu ora bo ta hay’e gratis.
Nan tin un varios aña bendiendo ear plug nan pa 1 florin cu ta un suma simbolico, pero pa trece e conscientisacion. Nan ta pidi pa tur hende interesa pa tin nan florin den man. Tambe tin grupo di carnaval cu anualmente ta cumpra pa nan miembronan cerca Quota.
8 pa 9 mil earplug bendi
Cada aña nan ta bende alrededor di 8 mil pa 9 mil ear plug durante temporada di carnaval, y e cifra aki ta aumenta, loke ta un refleho cu e conscientisacion t’ey. Nan ta wak cu e mensahe cu nan ta hiba hunto cu WEB na scolnan ta yuda, ya cu e muchanan mes ta motiva nan mayornan pa cumpra y haci uzo di e ear plugnan.
Nan ta recomenda tur hende cu ta bay den e parada di carnaval pa no para baila direct patras di e speaker, ya cu aunke bo ta haciendo uzo di e prevencion di e ear plugnan, e no ta yuda contra e impacto di pa ehempel 120 decibel pa motibo cu ear plug nan ta tapa 20 decibel so. Kiermen bo ta haya 100 decibel, y e daño t’ey toch ya cu 80 decibel bo ta safe.
E recomendacion aki ta bay specialmente pa e muchanan pa bisti nan ear plug y pa mantene un bon distancia tras di speaker. Nan tin ear plugnan pa muchanan y tin un special riba mercado tambe, sinembargo nan ta keda vulnerabel na efecto di e zonido fuerte a pesar cu nan ta uza nan. Otro recomendacion ta pa bo man ta limpi prome cu bo ta pone e ear plugnan pa evita cualkier infeccion. Bo mester primi bon e ear plugnan pa e por fix bon aden di bo horea.
E musiconan tambe ta esun cu ta resulta mas afecta, ya cu nan ta keda oranan largo exponi na e zonido fuerte. Den pasado nan a yega di test musiconan, pero tin biaha nan tin cierto temor pa e tipo di test aki, ya cu nan no kier sa e resultado. Quota a yega di tene reunionnan cu asociacion di musiconan ya cu nan mester uza un ear plugnan special tambe. FEPO lo bin pronto cu mas splicacion ya cu cerca nan, e musico por haya e tipo di ear plugnan special aki.


text:
You are here
Afpak Team Curaçao A Kuminsá Hasi Su Trabou
WILLEMSTAD (PAIS) -- Partido PAIS a tuma nota ku e asina yama Afpak Team Kòrsou a kuminsá funshoná.
Afpak team ta un ekipo multidisiplinario ku ta atendé ku e kriminal di tal manera ku ta kita tur pertenensia ku e kriminal a yega n’e via di aktividatnan kriminal. Di e manera aki bo ta dal e kriminal kaminda ta hasi doló, esta den su pòtmòni. Den pasado muchu a konsentrá kasi solamente riba e aspekto di kue e kriminal i ser’é den prison sin ku ta mishi ku e pertenensia prosedente di su aktonan kriminal. Na nos opinion esaki no tabata e manera mas efektivo pa kombatí kriminalidat. Ta konosí ku 90% di kriminalidat tin komo motibu prinsipal, plaka.
E idea di Afpakteam a nase na 2013 serka Alex Rosaria, lider polítiko di PAIS, ku a mira kon e ekiponan aki ta funshoná den otro pais. Ougùstùs e Afpak Team a bira un realidat aki na Kòrsou i resientemente e a kuminsá ku akshonnan kitando plaka, boto i outo luho for di kriminalnan. E idea ta pa bende e merkansia i pa e plaka bai Fondo di Kriminalidat ku na su turno mester bai pa proyektonan pa kombatí i prevení kriminalidat.
Hinter e idea di Afpak Team tambe tin ke ber ku nos sentido di hustisia. Nos ta kere ku tur hende mester yega na su kosnan dor di trabou i esfuerso honesto i no dor di kriminalidat.
Nos ta deseá e Afpak Team hopi éksito i ta spera ku esaki por konta ku sosten di nos pueblo.


text:
E poema Tata Padu, cu a wordo scirbi dor di artista polifacitico Waldy Simson, a wordo scogi pa wordo usa riba dia di inauguracion di Plaza Padu den Oranjestad, Aruba.
Den e poema Simson a trata, entre otro, contribucionan unico cu Padu, como hende y como artista a duna riba tereno di arte y cultura di Aruba.
Padu Lampe, kende awor tin 96 aña, t’e unico di e tres compositornan di e himno di Aruba, Aruba dushi tera, cu ta na bida ainda.
Inauguracion di Plaza Padu lo tuma lugar diabierna 17 di maart benidero y e poema Tata Padu lo wordo proyecta anto riba diferente screen cu lo tin na Oranjestad.
Tata Padu
For di sero hopi mas halto cu Jamanota
mi por scucha, si, scucha bon cla
coro di hende grandi y chiquito cantando cu amor
Cu bosnan manera angel y bou guia di Shon Odor
hende homber y muher ta cantando desde fondo di nan curason
“O Aruba dushi tera nos baranca tan stima”
palabranan cu tambe a sali desde fondo di bo curason
Cu henter mi alma
si, ami tambe por a sinti con, cu un orguyo di pouwis
coro di henter bo pueblo tabata canta di nan gran cordialidad
di nan pais Aruba
tambe fuente di bo inspiracion
Tata di nos cultura
si, hopi grandi ta nos amor pa bo y, si, pa bo so
danki p’e cosnan asina valioso cu
abo so, si, abo so
por a duna nos!
Waldy Simson
Dedica na:
Juan Chabaya Lampe, miho conoci como Padu Lampe y Padu del Caribe , Naci riba dia 26 di april 1920 na Oranjestad, Aruba, Artista polifacetico, un di e compositornan di Aruba dushi tera, e himno di Aruba, El a wordo condecora diferente biaha dor di diferente pais


text:
Nos pueblo por a tuma nota cu den e ultimo dianan/simannan e calificacionnan di ta “narcocomplaciente”, “narcotraficador”, etc. a bolbe drenta den boca di nos politiconan pa trata na saca, loke nan ta kere, algun beneficio politico. Wel laga’mi bisa esaki.
Si tin un tema cu partido MEP mester evita di haci’e un topico di discusion y sigur no den e aña di eleccion aki (2017) ta: E topico tocante “narco-complacencia”.
Ken ta narco-complaciente, of ken ta narcotraficador, etc.etc. Partido MEP mester stop e asunto aki di biaha.
Dicon mi ta haci e observacion aki? Pasobra, cada bes cu nos tende e discusion aki y e bay-bin di comentarionan riba e topico aki, ta haci nos, y mi ta kere hopi otronan, recorda e tantisimo editorialnan y articulonan compaña cu prueba cu grandemente sr. Jossy Mansur, q.e.p.d. himself, a publica repetidamente den pasado y pasado recien (ainda prome cu el a fayece) riba e topico aki den su matutino DIARIO.
Y tur su comentarionan, hasta e acusacionnan cu e tabata haci, tabata bay den direccion di un solo partido politico y su dirigentenan. Y esey ta partido MEP.
Te cu awe nunca tabatin un solo bes caminda algun hende di MEP a hiba Diario of sr. Jossy Mansur, den feliz memoria, dilanti Corte. Y esaki no ta nada bon p’e partido MEP.
Den un editorial (Diario) di sr Jossy Mansur e ta bisa:”DIARIO no ta bay descansa te ora bin un aclaratorio di parti di Ministerio Publico ta con e cos ey ta posible.” (Ocando Paz, Cargozaak, Sanchez, Bermudez, badge di DISIP/Venezolano).


text:
Dia 20 di juni proximo Minister di Enseñansa conhuntamente cu Departamento di Enseñansa ta organisa un anochi di informacion pa studiantenan cu e aña aki ta bay studia Hulanda.
E anochi lo tin un caracter di intercambio, unda cu banda di duna informacion practico tocante bay biba y studia na Hulanda, a scoge pa haya sa expectativa y preguntanan cu e studiante tin pa e paso grandi cu nan ta tuma den nan bida.
A tene un encuesta chikito bou di e hobennan tratando varios aspecto cu e studiantenan lo topa cun’e den nan bida independiente den futuro, manera maneho di tempo pa cu nan estudio, maneho financiero, peer pressure, custumber diferente, etc.
E anochi duna inicio na enfoca mas ainda riba duna e studiantenan na Hulanda herment den su desaroyo social, emocional y personal p’asina por enfrenta diferente situacion na manera fructifero y exitoso. Algo cu e hoben por aplica den su carera academico y otro areanan di su bida personal.
Pa prome biaha na Aruba y presente durante e anochi aki lo ta Eldrion Regina, cu lo motiva e studiantenan pa tin un focus diferente den bida, pa acerca obstaculo den bida en busca di un solucion. Eldrion Regina y Fundacion 1 Focus Diferente a presenta na hopi hoben tanto na Corsou, Boneiro y Hulanda cu acogida enorme bou di hoben. Su “motivational videos” riba rednan social ta hopi gusta y tin un mensahe clave.
Ta invita tur studiante cu ainda no a registra pa haci esaki sin falta. Por haya e enlace pa registra riba website y Facebook di Departamento di Enseñansa como tambe bou di “ Intercambio Informativo Pa Studiante Bayendo Hulanda” riba www.eventbrite.com.


text:
kRALENDIJK - Riba inisiativa konhunto di direktor di Rijksdienst Caribisch Nederland (RCN), Kolegio Ehekutivo di entidat públiko di Boneiru i riba petishon di Representante di Reino, lo bai tin un reunion riba 12 di aprel, 2 or di mèrdia, kaminda ta invitá tur dunadónan di trabou ku ta afiliá na PCN.
Djaweps 13 Di Aprel Último Dia Pa Saka Karchi Di Sanidat
Kralendijk - E departamentu di Komunidat i Kuido ku ta resortá bou di e direktorado di Supervishon i Mantenshon di Lei kier a urgi tur persona ku di un manera òf otro ta bini den kontakto ku kuminda i/òf bebida durante e aktividatnan di ‘’Dia di Rincon’’, pa hasi e trámitenan nesesario pa promé ku e aktividatnan aki tuma lugá, logra saka e asina yamá karchi di sanidat òf karchi blou.
Kurso di maneho i mantenshon di archivo.
Kralendijk – Un total di 11 empleado di diferente instansia gubernamental i privá a partisipá siman pasá na un kurso básiko di maneho i mantenshon di archivo. Dos funshonario di Nationaal Archief di Hulanda, Gerrit de Bruin i Gabriëlle Beentjes, a duna e kurso aki.
Gobièrnu a intensivá su inspekshonnan riba tur establesimentu ku ta bende produktonan di Brasil
Kralendijk – Den kuadro di e problemanan ku a surgi na fabrikanan na Brasil, gobièrnu di Boneiru a tuma akshon i e prekoushon nesesario. Direktorado di Mantenshon i Supervishon di lei a intensivá nan inspekshonnan riba tur establesimentu ku ta bende e produktonan aki.
Akuerdo di Koalishon Amplio MPB-Raphaela-Bernabela-UPB
Kralendijk - Ayera nochi, 9 di Mart 2017, e koalishon di MPB-Raphaela-Bernabela a yega na un akuerdo ku partido UPB pa amplia e Koalishon di 5 asiento pa un koalishon di 6 asiento konsistiendo di Partido MPB, Frakshon Raphaela, Frakshon MPB i Partido UPB.
Kònsel di Repúblika Dominikana ku bishita di trabou serka gezaghèber Rijna.
Kralendijk - Sr. Francisco Antonio Francisco Aracena Kònsel General di Repúblika Dominikana, stashoná na Kòrsou, i kompañá pa su sra. esposa Yamily Lopez i Vice Kònsel sr. Juan de Dios Bello Medrano a realisá un bishita di trabou serka gezaghèber sr. Edison Rijna.
Echo Ta Kuminsá Ku Reforestashon Riba Seru Largu.
Kralendijk - Riba enkargo di Entidat Públiko Boneiru fundashon Echo a kuminsá ku reforestashon di un parti di Seru Largu. Ta trata di e área parti paden di e kaminda ku ta lora rònt riba e seru, na altura di e lugá kaminda ta stashoná outo pa baha i gosa di e bunita bista riba Boneiru.
Esther Anthony Mercera 25 aña den servisio di gobièrnu di Boneiru
Kralendijk - Binti sinku aña pasa sra. Esther Anthony Mercera a inisiá su karera na gobièrnu di Boneiru komo trahadó doméstiko.
Karnaval 2017 dediká na sra. Ourora Molina Bart.
Kralendijk - Diputado Nina den Heyer huntu ku miembronan di KLAVE a hasi e konteo di 10 pa 0 djadumingu último pa asina karnaval 2017 ranka Sali. Diputado den su diskurso a pidi pa protehá nos muchanan durante di e aktividatnan karnavalesko.
Kuater empleado públiko di pòst i Archivo a terminá estudio di LARM
Kralendijk,- Kuater empleado di Entidat Públiko di Pòst i Archivo a sigui un estudio di (LARM ) ( Leergang Aankomend Record Manager ) di nivel HBO.
Study & Career Event Ta Un Konekshon Eksitoso Den Eskoho Di Estudio.
Kralendijk - E ‘Study & Career Event’ - Evento di Estudio i Karera -, ku a tuma lugá dia 7 di novèmber na Jong Bonaire un biaha mas tabata un éksito. Siman pasá Rosemarijn de Jong, na nòmber di Fundashon Ban Boneiru Bèk, a ofresé e relato anual na Gezaghèber sr Rijna.


text:
Lotto di Dia a conoce un otro feliz ganadora di e suma grandi di 71.008 florin, na comienso di luna di april. Ta trata di señora R. Croes. cu a keda masha contento cu su tremendo premio.
Sra. R. Croes a cumpra diferente combinacion di number pa Lotto di Dia riba 6 di april, na Harry’s Lottery y e numbernan cu a bin resulta ganado ta: 09-17-21-25-28.
E tabata hopi contento cu su premio y a pasa busca su cheque na oficina principal di Lotto na Oranjestad, aya na Paardenbaaistraat 10. Lotto ta contento di por cambia bida di otro feliz ganadora!


text:
Pa di 16 aña e club di landamento Aruba Dolphins lo organisa un di e competencianan di landamento mas prestigioso na Aruba, esta e Dolphins Invitational.
Mester bisa cu cantidad grandi di landador procedente di Corsou, Republica Dominicana, Venezuela, Bonaire, Merca y Aruba lo bataya den awa contra otro e weekend aki.
E cantidad di participante ta grandi. Un total di 199 atleta lo competi den e ADI 2017. Mester bisa cu nos atletanan di Aruba for di scolnan manera Stingray Swimming, Orca’s y sin lubida Aruba Dolphins Swimming mes, ta cla pa demostra pakico Aruba ta wordo considera un di e mihor paisnan di landamento den e region di Caribe.
Den e ultimo competencia internacional na Chile, e atleta prospecto Keeley Maduro a sa na logra un medaya di brons den e Weganan Sur Americano Hubenil.
Nos mester ta orguyoso di e prestacion di nos atletanan di landamento. E competencia di Aruba Dolphins Invitational lo cuminsa diabierna 7or y lo sigui riba diasabra y diadomingo.
Mas cu claro e evento lo tuma lugar den e Piscina Olimpico Roly Bisslik na Savaneta.
Un danki sigur na Lotto, e Loteria di Aruba pa medio di Comision di Subsidio a yuda subisdia e di 16 edicion di e Aruba Dolphins Invitational.


text:
BISBANE.—E spañó David Ferrer, di ocho kabes di seri, a pèrdè kontra e oustraliano Jordan Thompson, den e di dos buèlta di e torneo di tènis di Brisbane.
Den e Pat Rafter Arena Ferrer no tabata por ku oustraliano di 22 aña ku a reakshoná den e partido i a pasa pa kwartfinal ku un resultado di 4-6, 7-5 i 7-5 despues di dos ora i 38 minüt. Awor e lo hunga kontra e hapones Kei Nishikori, di tres preklasifiká ku a gana e merikano Jared Donaldson ku skor di 4-6, 6-4 i 6-3.
Ferrer a laga Rafael Nadal su so den e kuadro individual maskulino di Brisbane i esaki lo enfrentá e aleman Mischa Zverev den e di dos eliminatorio di e último partido awe.
.


text:
Den feliz memoria di Sra. Virginia (Mai) de Sousa Fernandes Perna
Riba dia di Señor, diadomingo 29 di Januari 2017, pa 02:30 or di marduga, Sra. Virginia, cariñosamente yama ‘Mai’ (Mama), a bay sosega den...
Programa di partido pa eleccion 2017 den bista di Michael Lopez
E ciudadano Michael Lopez a publica varios punto interesante riba su pagina di Facebook, cual lo ta su punto di bista pa loke ta...
Bario di Yanana ta bisa no na Chines den bario y...
Na Aruba tin hopi caso unda un "Chines" ta pop up suddenly den barionan. Esaki a pasa tambe cu e bario di Yanana. Chines...
Nos interes general mester prevalece, esey ta e Bottom Line
Bottom line: Nos interes general mester prevalece, pasobra turismo ta e negoshi di tur hende riba e isla. https://batibleki.visitaruba.com/8am-buzz/wikipedia-says-that-a-purge-is-the-removal-of-people-who-are-considered-undesirable-by-those-in-power/
E bobedadnan di siman den “nos” maneho riba tereno di turismo”
E ministernan Arthur Dowers y Mike de Meza a reda e asunto, y ta acusa e minister di turismo Otmar Oduber di manipulacion, corupcion,...
Habitantenan di San Miguel ta pidiendo ayudo pa caminda den mal...
Habitantenan di San Miguel kier a haci un anuncio publico via masnoticia.com unda ta pidi ayudo pa caminda den mal estado. Ja caba den...
In memoriam di Maria “Margarita” Els
Tempo cu mi a cuminsa, tabata 26 aña pasa na Corant Corant. Mi tabata tin apenas 17 aña di edad, caba di gradua for...
Nieto di Bill Hochstuhl ta Pilotia un Avion di 101 Aña...
Skirbi pa Clyde Harms Lt. Col Matthew Getty, un piloto di U. S. Air Force cu a sirbi den gueranan na Irak y na Afghanistan...
Habitantenan di Tarabana ta cansa cu fever den nan bario
Por medio di e comunicado ki, nos e habitantenan di Tarabana kier a trece nos disgusto dilanti. Pa varios luna nan caba, nos anochi...
Transporte via ferry; Cua lo por cumbini nos mas?? Skirbi pa...
Den e ultimo dianan mi a tuma nota di un noticia cu pa fin di October di e aña aki, lo tin un ferry...
E crisis grandi den nos turismo
Bo tambe a weita e potret, segun mi den Amigoe di dia 23 di Februari ultimo, mustrando e feliz pareha recien “casá” Otmar Oduber...
E crisis grandi den nos turismo...
Con Otmar Oduber, Mike Eman y AVP a caba cu nos turismo….. den e prome dos lunanan di aña 2017 aruba a duna bonbini ...
Opinion Publico: ¡Expropiese! vs ¡Construyamos!
Scirbi pa Clyde Harms Otro luna ta haci 60 aña cu e pueblo di Venezuela a lanta contra Perez Jimenez y a caba cu su...
YMCA di Aruba di bishita na Aruba Symphony Festival den Cas...
Scirbi pa Clyde Harms Diaranson mainta un grupo di como 100 mucha cu ta tumando parti den e Summer Camp di YMCA tabata huesped di...
Recapitulacion semanal di Bati Bleki
Un siman di dibersion na Aruba. Pa skirbi of no pa skirbi tabata e pregunta cu mi a puntra na comienso di e siman,...
Habitante di cas di Pueblo a cansa di mira awa di...
Den un post cu tabata tin riba e medio social Facebook, por a bin nota cu un habitante di un di e casnan di...
Berdad na cla: Skirbi pa Armand Hessels
Na 2008, mundo a confronta un crisis financiero serio. Empresa financiero grandi na Merca a haci ganashi extraordinario, pero nan a logra esey cu...
E di cuater poder: Un prensa fuerte y liber: Skirbi pa...
Nos pais, manera tur pais democratico, tin tres poder: Poder gubernamental, poder legislativo y poder hudicial. Cada un ta independiente di otro. Banda di...
Miembronan di UPA cu reaccion riba declaracion di Dave Franken
A continuacion nos ta publica declaracion manda di parti di miembronan di UPA, cu ta bisa lo siguiente: “Como MIEMBRONAN di E sindicato UPA, kier...
E calidad di e gobierno, e maneho publico (e “Openbaar Bestuur”)
E guera entre e “Establishment” (na Hulandes: “De Gevestigde Orde”), hunto cu e clase elite (clase halto den sociedad) di un banda, y e...


text:
Diahuebs 5 di janauri 2017, FAVI a celebra den un forma hopi bunita e aña nobo cu nos a caba di drenta.Cu su cliente y boluntarionan FAVI a gosa di e musica di Grupo di Betico kendenan a bin trece suerte den FAVI cu un dushi dande. Despues Grupo di Betico a sigui entretene e clientenan cu musica tradicional di e grupo. E clientenan di FAVI a sa di gosa di e participacion di Grupo di Betico bailando sin stop.
E actividad a wordo organisa dor di nos Guia di Actividad, Charlène Marchena y a tuma luga na FAVI su centro na Primavera 233.
Clientenan a gosa masha hopi di e incio di aña 2017 na FAVI. Nos kier a yama danki na Grupo di Betico pa e contribuicion musical cu a haci e actividad mas dushi pa nos clientenan por a gosa di dje.
FAVI ta spera cu henter pueblo di Aruba a habri un aña nobo 2017 yena cu salud, amor, bendicion y prosperidad. FAVI un bes mas tey den 2017 pa sigui brinda e persona cu limitacion di bista tur e oportunidadnan posibel pa sigui crece. Ariba e combinacion di potret por mira mas di e celebracion aki.


text:
TOPICO PRINCIPAL | TIN BIDA DESPUES DI MORTO?
Kico Ta Sosode ora un Hende Muri?
“Mi tabata pensa cu tin tres caminda cu un hende por bay ora e muri: cielo, fierno of purgatorio. Mi tabata sa cu mi no ta suficiente bon hende pa bay cielo pero tampoco mi no ta dje mal hende ey pa bay fierno. Mi no tabata sigur kico exactamente purgatorio ta pasobra mi no a lesa nada tocante esey den Bijbel. E unico cos cu mi tabata sa ta loke hende ta bisa di dje.”—Lionel.
“Nan a siña mi cu tur hende ta bay cielo ora nan muri, pero ami no tabata convenci di esey. Ami tabata pensa cu morto ta fin di tur cos y cu no tin ningun speransa pa esnan cu a muri.”—Fernando.
Bo a yega di puntra bo mes: Kico ta pasa realmente ora un hende muri? Nos sernan keri cu a muri ta sufriendo? Nos lo mira nan algun dia? Con nos por ta sigur? Laga nos wak kico Bijbel ta siña realmente tocante: (1) e estado di e mortonan y (2) e speransa cu Bijbel ta duna.
Den ki estado e mortonan ta?
WAK KICO BIJBEL TA BISA: “E bibonan sa cu nan lo muri, ma e mortonan no sa nada, ni nan no tin recompensa mas, pasobra ningun hende no ta corda mas riba nan. Tur loke bo man haya pa haci, hacie cu tur bo forsa; pasobra no tin ni actividad ni planificacion ni sabiduria den Seol, * caminda bo ta bay.”—Eclesiastes 9:5, 10.
Cu poco palabra, Graf ta unda hende ta bay ora nan muri; esaki ta un luga simbolico of estado den cua un hende no por haci nada mas. Nan no por corda, sinti, tende ni mira. Kico Job tabata pensa cu e Graf ta? Den un dia el a perde tur su cosnan material, tur su yiunan y despues el a haya blufein na henter su curpa, locual tabata hopi doloroso. El a suplica Dios: “O cu bo lo a sconde mi den Seol [“Fierno”, Catholic Douay Version].” (Job 1:13-19; 2:7; 14:13) Bo ta mira claramente cu Job no a pensa cu e Graf ta un fierno di candela caminda e lo sufri mas ainda. Mas bien, el a pensa cu lo e haya alivio eyden.
Un otro manera cu nos por haya sa e estado di e mortonan ta door di lesa tocante e ocho resureccionnan cu nos ta haya den Bijbel.—Wak e cuadro “ Ocho Resureccion Cu A Tuma Luga den Tempo Biblico.”
Ora e personanan ey a resucita, ningun di nan no a bisa cu nan a bay cielo ni un luga di tormento. Si esey tabata e caso, bo no ta kere cu nan lo a conta hende loke nan a experencia? Y bo no ta kere cu e relatonan ey lo ta skirbi den Bijbel pa tur hende lesa? Pero e echo cu Bijbel no ta menciona nada di esey ta mustra cu e ocho personanan ey no tabatin nada di conta ora nan a resucita. Dicon no? Pasobra nan tabata inconsciente, comosifuera morto na soño. Si, Bijbel tin biaha ta compara morto cu soño pa yuda nos compronde den ki estado e mortonan ta. Por ehempel, Bijbel ta bisa cu tanto David como Esteban, kendenan tabata sirbidornan fiel di Dios, “a bay sosega.”—Echonan 7:60; 13:36.
Ki speransa tin anto pa e mortonan? Nan por lanta for di morto?
^ par. 7 E palabra Hebreo Seol ta nifica Graf. Algun version di Bijbel ta uza e palabra “fierno”, pero e idea cu fierno ta un luga di tormento no ta biblico.


text:
TOPICO PRINCIPAL | SIÑA CONOCE TESTIGONAN DI JEHOVA
Ken Testigonan di Jehova Ta?
Nos ta un organisacion internacional independiente cu no ta afilia na ningun otro organisacion religioso. Aunke nos sede mundial ta na Merca, mayoria di testigo di Jehova ta biba na otro pais. Nos ta rond di ocho miyon Testigo cu ta siña hende Bijbel den mas cu 230 pais. Dicon nos ta haci esey? Pasobra nos ta cumpli cu loke Hesus a bisa, esta, cu “e bon noticia aki di e Reino lo ser predica den henter e Tera habita, como testimonio pa tur nacion, anto e fin lo yega.”—Mateo 24:14.
Sin importa na unda nos ta biba, nos ta obedece ley. Sinembargo, nos ta keda neutral den asuntonan politico. Nos ta neutral pasobra nos ta sigui e guia cu Hesus a duna tur cristian, esta, pa “no ta parti di mundo.” Pues, nos no ta mete den ningun asunto politico ni nos no ta apoya guera. (Juan 15:19; 17:16) Ta pa motibo di nan neutralidad cristian mes nan a encarcela, tortura y mata testigonan di Jehova durante Segundo Guera Mundial. Un ex-obispo Aleman a bisa: “Nan ta e unico personanan cu por bisa cu nan a nenga di cumpli cu servicio militar pa motibo di nan consenshi durante e Tercer Reich.”
“[Testigonan di Jehova] tin normanan moral hopi halto. Nos lo por duna e tipo di hendenan ey, cu tin un spirito di sacrificio propio, e puestonan di mas halto den politica, pero nan nunca lo no acepta esey ... Nan ta respeta autoridad gubernamental, pero nan ta kere cu ta e Reino di Dios so por soluciona tur e problemanan di humanidad.”—Corant Nová Svoboda, Republica Checo.
Pero esey no kiermen cu nos ta isola nos mes di otro hende. Pasobra ora Hesus a haci oracion na Dios, el a haci e siguiente peticion pa su discipelnan: “Mi no ta pidi bo pa saca nan for di mundo.” (Juan 17:15) Pesey bo por mira nos ta traha, shop y bay scol manera tur otro hende.


text:
ORANJESTAD (AAN): Aruba Marriott Resort & Stellaris Casino pa 6 luna largo a organisa un competencia, “Slim to Win”. Desde e momento cu Marriott Resort a anuncia e ‘challenge’ di “Slim to Win”, mas o menos 22 empleado di tur 3 propiedad a inscribi.
Interesadonan a pisa y huradonan a scucha cada un nan storia pa asina na final a scoge 6 participante. E participantenan a haya guia pa 6 luna con pa hiba un estilo di bida mas saludabel.
E participantenan a ricibi training di psicologo, nutricionista, personal trainer y dietista. A cuminsa 6 participante pero lamentablemente un di nan no a alcansa yega te final. A keda 4 participante femenino y 1 masculino. E participantenan scogi tabata di diferente departamento, cual 2 tabata di Resort, 1 di Ocean, 1 di Surf y 1 di Casino. E participantenan ta Ericson Maduro, May-Ruby (Annie) Kock, Naomi Chayadi, Terry Florez-Davis y Prenia (Lala) Pierre.
Tur a haci un test medico, di cual a check nan estado di salud. E nutricionista Johanna Stroo 2 biaha pa luna a pone nan riba un programa di comemento, incluyendo un “detox”. Tambe a bay cu nan Ling & Sons pa un “Supermarket Tour”. Nan tabata train 3 biaha pa siman bou encargo di “To Be Fit Studio”.
A haya les di cushinamento saludabel y hopi mas, unda cu por nota cu nan a baha peso. E participantenan a ricibi ayudo psicologico di Judeska Briceño durante 2 biaha pa luna.
Ericson Maduro ta empleado di Stellaris Casino y ta representa e casino. El a indica cu e reto aki a cambia su persona hopi. “Mi ta sinti mi mes mas saludabel. Mi ta orguyoso di mi mes aworaki”, asina el a expresa. Loke cu nunca el a logra, Ericson Maduro a logra esaki den 6 luna. Tur esaki ta danki na e guia profesional cu el a ricibi for di nan y esaki a cambia su bida completo.
“Slim to Win” a cambia e estilo di bida diario di May-Rubi Kock, kende ta traha den administracion di e departamento di ingenieria. “Mi ta enfoca pa come basta saludabel, pasobra e cambio no ta facil di un dia pa otro pa bay e estilo di bida saludabel”, el a expresa. Awo e ta haci ehercicio y e ta contento cu e cambio aki.
Naomi Chayadi di “Events & Banquets” a cambia su bida, unda cu awo e ta lanta mas trempan y durante dia e ta mas pendiente di kico e ta come y con hopi awa e ta bebe. Tambe e ta percura pa ta mas activo mainta of atardi. Esaki ta un cambio completo, Naomi Chayadi a expresa.
E reto aki a cambia tur cos pa Terry Flores-Davis, trahando den e departamento di Recursonan Humano di e hotel. “Mi a cuminsa enfoca mas riba cumindanan saludabel”, el a expresa. El a cuminsa incorpora esey den tur cuminda cu e ta come, pero tambe hunto cu su casa y yiunan cu a bira algo den famia.
Tambe e rutina di training, di cual el a incorpora esaki 3 bes pa siman. “E challenge ta caba, pero nos ta sigui riba dje. Pa mi el a bira un bida saludabel”, el a expresa.
Prenia (Lala) Pierre, supervisor di housekeeping di Surf Club Aruba, ta contento di e oportunidad cu el a ricibi pa participa den e challenge “Slim to Win”. E reto aki a pone cambia su estilo di bida pa tin uno mas saludabel. “Danki na Marriott cu a bin cu e reto aki. E oportunidad aki a yuda mi persona y mi coleganan pa tin un bida saludabel”, Prenia Pierre a expresa.
Dia 4 di December ta e dia final di e challenge y Marriott lo saca un prome y di dos luga di e reto di “Slim to Win”. E ganado di prome luga lo ricibi 350 florin pa luna pa haci compra na Ling & Sons pa 1 aña y “4 nights stay” na cualkier hotel di e famia Marriott na Aruba, mientras e di 2 luga lo ricibi 250 florin pa luna pa haci compra na Ling & Sons pa 1 aña y “2 nights stay”. Lo saca e ganado a base di esun cu a perde mas porcentahe di “Body Fat” den e ultimo 6 lunanan.


text:
Vocero di Ministerio Publico, Ann Angels, no kier a menciona nomber, pero si a confirma cu Ministerio Publico a duna orden di detencion di dos sospechoso, cu nos sa kendenan ta, esta Alex Mathew y Rosendo Thomas, ya nan tin den mente un plan pa asesina un Huez na Aruba.
E caso aki a hala atencion, debi cu como un luna pasa Alex Mathew lo a manda un carta cu menasa pa un Huez, pero awor el a dicidi di busca un sicario pa haci e trabao, esta di mata un Huez.
Tur esaki, pasobra despues cu Alex Mathew a bin bisa cu el a cumpra cas di e comerciante Hindu, Ash Ramchandani (1963-2014), kende a fayece den un accidente di auto, dos y mei aña pasa dilanti aeropuerto, ora e kier a bay Miami. Pero Mathew no por a prueba cu el a cumpra su cas, pero el a insisti cu el a cumpra e cas.
Nunca e por a bin cu prueba y menos ainda un of otro transferencia di banco.
Alex Mathew a dicidi di busca su derecho den Corte, pero a perde e caso hudicial aki. Logico cu Alex Mathew no a keda contento y a manda un carta menasante p’e Huez cu a atende e caso.
Awor cu e t’afo, a dicidi di traha un plan pa mata dicho Huez como forma di venganza di a perde e caso hudicial, y mas ainda a perde su placa, cu e no por demostra di a paga p’e cas.
Servicio di Inteligencia di Polis a sigui e caso aki, y a pidi pa Polis duna proteccion n’e Huez y su famia.
Alex Mathew a haya Ricardo Thomas, dispuesto pa cumpli cu su plan y a percura pa haya un arma di candela p’e colega di prison y lo pague bon placa pa ehecuta e plan.
Pero debi na Servicio di Inteligencia a avisa Ministerio Publico, y prome cu e plan aki keda ehecuta a dicidi di duna orden di detencion di dos personanan aki, loke cu mientrastanto a tuma lugar.
Ambos sospechoso ta ser considera, personanan sumamente peligroso y mester bisa cu ta prome biaha cu ta tende di un plan pa mata un Huez na Aruba.
Vocero di Ministerio Publico, Ann Angela a confirma e noticia aki, sin menciona nomber di esnan envolvi, tampoco di e Huez.


text:
DIARANSON 19 FEBRUARI , 2014
2
SEÑOR TA BISA“KERIDO RUMAN, NO SIGUI MAL EHEMPEL, MA SIGUI LOKE TA BON. ESUN CU HACI BON TA PERTENECE NA DIOS; ESUN CU TA HACI MALO NO A MIRA DIOS NUNCA”, III HUAN 11
Segun Parlamentario Glenbert Croes
Trahadonan di Westin Hotel no ta ser asisti pa comision institui pa Minister di Labor MEP a pidi reunion urgente den Parlamento habri. E di dos pa tur esnan cu a firma pa nan trabou wordo sigura, nan salario lo wordo paga, y tambe e intimidacion di e trahadonan para inmediatamente.
Parlamentario di fraccion di MEP, sr. Glenbert Croes.
Parlamentario di fraccion di MEP, sr. Glenbert Croes a bisa cu su fraccion lo convoca un reunion cu “caracter di urgencia” den Parlamento haciendo un ultimo esfuerso cu speransa cu nan por logra e dos obhetivonan pa e trahadonan di Westin hotel. Un di e obhetivonan –segun parlamentario Croes- ta cu e trahadonan cu ta tuma e pakete social lo wordo tuma bek ora cu e hotel
El a bisa cu e hecho cu MEP tin 7 miembro den Parlamento y cu fraccion di partido AVP ta mayoria, no kiermen cu AVP ta haci y deshaci. E peticion aki a pidi presencia di minister di Labor y di e comision cu a wordo institui cu presencia di Mediador di Gobierno, y tambe representante di e trahadonan cu ta envolvi den henter asunto di Westin. El a bisa cu MEP a dicidi di pidi e reunion aki despues di sostene diferente consulta cu e trahadonan di Westin, unda cu nan a constata nan inkietud grandi. “Unda nan no ta sinti nan mes asisti, apoya, ampara, conseha dor di e comision...”, el a laga sa. E ta referi na e comision cu a ser instala a base di e mo-
cion unanime di parlamento, y institui dor di minister di labor. E comision aki su meta ta pa e interes di e trahadonan no wordo perhudica di niun forma of otro, segun e parlamentario di MEP.
Finalmente cu den un bon discusion y bin debate bo no ta logra cu gobierno ta haci loke ta su deber pa haci, “anto bo mester considera otro opcionnan”, Parlamentario Glenbert Croes a indica.
Parlamentario Glenbert Croes a bisa cu dialuna nan a entrega e peticion aki, mientras cu e hotel lo cera dia 26 di februari awor. E ta spera cu e “claridad” mester a bin prome cu e fecha aki. E parlamentario a bisa cu partido MEP lo haci nan maximo esfuerso te dia 26 di februari. Igualmente el a laga sa cu si gobierno no ta haci nada y si nan esfuerso parlamentario no ta logra su obhetivo, gobierno “obviamente evalua bon”, el a bisa. Pues te ta considera cu riba e topico di Westin den Parlamento no ta wordo haya un solucion ya cu accion mester wordo tuma pa protege derecho di e trahadonan.
El a spera cu alomenos e comision di Labor por ta presente den e reunion cu a tuma lugar
Caso serio di benta di arma na Amsterdam Polis na Amsterdam a aresta ayera un total di 13 hende den un accion grandi na un tienda na Amsterdam cu ta bende aparatonan di spionahe. Nan ta sospecha di ta envolvi den comercio di arma, segun polis. Un total di siete sospechoso principal entre e edadnan di 21 pa 52 aña di edad tabata aresta na adresnan na Amsterdam, Hoofddorp y Den Ijp pa medio di teamnan di aresto. Tur e arestonan a sosode den oranan di anochi y tur a keda deteni. Polis a topa na e casnan aki armanan di candela, otro armanan, municion, pepperspray y asina yama jammers. E teamnan di aresto a haya
sosten di teamnan di buskeda specialisa di defensa durante nan accionnan. E caso a bin dilanti ora cu polis a haya informacion riba e supuesto tienda di spionahe na e Admiraal de Ruijterweg na Amsterdam-West. E tienda lo no ta bende unicamente aparatura di spionahe, pero tambe lo ta activo den e benta di arma. For di e investigacion a Sali afo cu e tienda aki ta distribui un cantidad di medionan tecnico prohibit na clientenan. Polis no ta exclui mas detencion.
entre e representantenan di e grupo Infinity View cu a cumpra Westin Hotel y e trahadonan. “Nan tarea tabata ta supervisa, sigura cu e derecho di e trahadonan lo wordo garantisa, y ta presente ora cu e reunion a tuma lugar, nan no ta presente, anto bo ta laga e trahadonan su so ...”, asina energicamente el a bisa.
Control efectivo di polis rond di Carnival Village
Diasabra anochi durante e gran final di Caiso y Soca Monarch Contest na Carnival Village den curason di San Nicolas, Polis a percura pa control y accion di prevencion cu un team combina cu a inclui Polisnan uniforma, Mobiele Eenheid (ME) y e unidad K-9. E team a traha bao liderazgo di Sub Inspector Kenneth Phillips, kende ta e persona encarga cu actividad relaciona cu carnaval pa San Nicolas. Polisnan atento a percura pa controla tanto paden como rond di Carnival Village y e presencia di e agentenan uniforma tabatin un efecto positivo pa loke ta prevencion di situacionnan peligroso y no desea. Cuerpo Policial tabata hopi activo tambe riba caminda cu varios control preventivo cu a resulta den boetnan pa coremento iresponsabel y boetnan como tambe detencion pa coremento bao di influencia di alcohol. Dor di pone diferente team combina den accion durante eventonan grandi, Cuerpo Policial di Aruba ta traha tanto preventivo como represivo pa asina mehora siguridad general riba nos isla.
DIARANSON 19 FEBRUARI , 2014
Segun Parlamentario Melvin Tromp
Fraccion di MEP ta bin cu insinuacion y mal informacion tocante trahadonan di Westin Mientras cu Parlamento a aproba mocion unanime pa defende derecho di trahadonan
Lider di fraccion di AVP, sr. Rene Herdé
Fraccion di AVP a tuma nota di e declaracion cu fraccion di MEP a haci dialuna ultimo tocante e situacion di e trahadonan di Westin Hotel y tambe di e proyecto di Green Corredor, caminda nan a cuestiona cu masha poco a wordo haci pa defende e derechonan di e trahadonan, y tambe nan a cuestiona e comision cu a ser institui pa atende cu e situacion laboral aki. E prome cu a reacciona riba e ponencia di fraccion di MEP, tabata Parlamentario di AVP, sr. Melvin Tromp kende a tilda como “insinuacion” y “mal informacion”, e declaracion haci dor di Parlamentario Glenbert Croes, y tambe di e lider di MEP, Evelyn Wever-Croes. Parlamentario Tromp a bisa cu su fraccion kier trece claridad riba locual ta “reguarda
insinuacionnan cu ta wordo publica cu nos ta haya te hasta di lamenta cu un biaha mas politiconan di oposicion ta mal informa pueblo”. Igualmente el a agrega cu partido MEP ta busca manera pa trece mentira di un forma “inmadura”. El a indica cu ta incomprensibel cu mientras fraccion di MEP ta cuestiona cu Parlamento y Gobierno no defende y sali na vanguardia di e trahadonan di Westin hotel, recientemente a wordo firma unanimamente un mocion pa tur fraccion di Parlamento entre nan fraccion di MEP, pa defende e derecho di e trahadonan. El a splica cu den e mocion aki nos solamente a bay di acuerdo pa minister di Labor institui un comision pa atende e situacion di e trahado y garantisa cu nan derechonan lo ser respeta y salvaguardia. Sino cu tambe a ser stipula cu nos trahadonan local, y specialmente entre nan e trahadonan di Westin hotel lo ta esunnan cu mester haya trabou unabes cu e hotel aki lo ser renoba. Igualmente cu e mocion aki ta bisa no lo permiti importacion di trahadonan di afo, mientras cu na nos pais mes tin un 8% di persona desemplea cu mester di un trabou. OPORTUNIDAD NOBO Di su banda lider di fraccion di AVP, sr. Rene Herdé a reforsa
loke su colega di fraccion Melvin Tromp a bisa, y el a añadi cu riba asunto economico y di labor nan tin como maneho cu tur compania mester tin e mesun oportunidad, ya cu nan kier pa cada compania competi cu otro. Un aspecto relevante tin di haber cu e tratamento di nos forsa laboral, y riba e punto aki el a bisa categoricamente cu “cheap labor no ta aceptabel”. El a declara cu unabes cu e renobacion lo bin cla, esaki lo crea un oportunidad pa nos
clase trahado. “E ta un opportunity pa nos! Atrobe duna nos trahadonan cu aworaki no tin trabou oportunidad pa nan haya trabou atrobe”, asina Parlamentario Herdé a bisa. Parlamentario Herdé a sigui declara cu e aspecto aki ta para den e mocion cu a haya sosten unanime den Parlamento. “No ta trece trahadonan di afo tanten cu tin hendenan aki na Aruba cu por”, el a bisa. Ademas el a añadi cu considerando cu nos tin un nivel di desempleo cu a baha pero cu ainda ta rond di 8%, pero cu pa nan ta altisimo ainda, ta inaceptabel pa trece trahadonan di afo. Pesey e no ta compronde e ponencia di fraccion di MEP cu a pidi pa tene nos trahado na prome lugar, mientras cu di otro banda tur fraccion den Parlamento a aproba e mocion caminda nan tur a bay di acuerdo cu nos tra-
Parlamentario Melvin Tromp
hadonan mester ta na prome lugar, y nan mester ta protegi. Lider di fraccion di AVP ta haya cu e situacion cu a presenta na Westin hotel den futuro lo crea oportunidad di trabou pa nos clase trahado unabes cu e hotel lo ser renoba.
www.dahuasecurity.com Caribbean Distributor Cell: 5932050 info@dahuapro.com
DH-SD6582C/ DH-SD6982C-HN 30x 2Mp Full HD Network PTZ Dome Camera
“E DIFERENCIA DEN RADIO”
NVR6000
Features
SD6582C-HN
SD6982C-HN
Dimensions(mm)
128 Channel Super Network Video Recorder
• Powerful 30x optical zoom(4.3mm~129mm) • H.264 & MJPEG dual-stream encoding
Variashon den Programashon Musical, Informativo, Noticiero y Entretenimiento.
6
• Max 25/30fps@1080p resolution • Defog, DWDR, Day/Night(ICR), DNR (2D&3D),Auto iris, Auto focus, AWB, AGC,BLC
229.6mm
• Multiple network monitoring: Web viewer, CMS(DSS/PSS) & DMSS
322.0mm
381.5mm
271.0mm
• Up to 255 presets, 5 auto scan, 8 tour, 5 pattern • Built-in 7/2 alarm in/out, Micro SD memory • Support intelligent 3D positioning with DH-SD protocol
137.0mm
• SD6582C-HN: Max 400 °/s pan speed, IP67, easy installation • SD6982C-HN: Max 240°/s pan speed, IP66, IR LEDs up to 100m
222.0mm
DIARANZON 19 FEBRUARI 2014
PAGINA 17
DIARIO
A peticion general
Obra Teatral Multidisciplinario:“Desafio...! Un Reto di Bida of Morto. Fierno of Paraiso ” E Competencia” lo ser ripiti pa publico diamars 25 di februari of Paraiso? Ta na abo pa haci bo escogencia. Esaki t’
ORANJESTAD (AAN):-A peticion general e obra DESAFIO lo ser ripiti pa publico ariba DIAMARS 25 DI FEBRUARI PA 7 OR DI ANOCHI NA CAS DI CULTURA. Un obra caminda a reuni varios grupo di hobennan hunto di nos comunidad y ta ser presenta cu entusiasmo y creatividad pa un elenco artistico di Teatro Experimental Contemporaneo di Aruba, Competencia Literario Arte di Palabra, Competencia Hubenil Gang di Arte, Grupo di Baile y Teatro ‘The Popcorn Dancers, y artistanan invita y reconoci manera Sra. Lupita Bernabela y Majorie Vermeer - Luydens y Srta. Hilyann Croes como cantante. E obra ta trata aki di dos personahe Santiago y Nataly cu ta conta y describi
nan propio historia di bida for di nan punto di bista y nan experiencia di bida. E personahenan aki ta enfrenta otro den un competencia. Den cada reto nan ta topa cu otro, den cada desafio nan ta ser compaña pa nan entrenador y nan ta haci nan compromiso pa drenta den e porta y oportunidad pa busca felicidad den nan propio paraiso como parti di e competencia..! E desafio ta cu nan mes…ta ken lo gana..? Tin shete desafio, bini pa bo mes mira nan tur y descubri nan. Principalmente e obra aki ta trece dilanti cu ta depende di e hobennan mes y nan escogencia cu si bida ta un regalo, un desafio. ta depende di nan pa duna contenido y biba un bida cu mas sentido. Sea nan ta briya den nan caminda di bida of nan ta caba na nada. Fierno
OPROEPING:
De griffier van het Gerecht in Eerste Aanleg van Aruba roept hierbij op: - Clara Elisa MARTE ORTIZ, zonder bekende woon- of verblijfplaats in de Dominicaanse Republiek, om op 20 mei 2014 om 8:45 uur voor de rechter in het Gerechtsgebouw in Aruba te verschijnen, teneinde te worden gehoord in verband met een door Genaro Antonio Lopez Taveras, ingediend verzoek m.b.t. erkenning buitenlandse vonnis over de minderjarige (EJ-40/14). de Griffier, E.E. de Weever
Telefonnan di DIARIO 582-6747 Fax 582-8551
e desafio..! E competencia. Bo ta e protagonista,
mustra bo talento y haci e diferencia..!
Published on Feb 19, 2014


text:
Brandweer Kòrsou a selebrá 340 aña di Servisio huntu ku su Hubilarionan
WILLEMSTAD – Durante di e seremonia di Huramentashon i instalashon ku Kuerpo di Brandweer Kòrsou a tene ayera nochi, Komandante di Brandweer Kòrsou, Ing. Elvin Regina a para ketu tambe na Hubilarionan ku a nifiká hopi den e trayektoria di Kuerpo di Brandweer Kòrsou. Durante aña 2017 diferente personal den Kuerpo di Brandweer a kumpli sea 25 òf 35 aña di Servisio i Brandweer Kòrsou ta orguyoso di e hubilarionan aki. Durante di e seremonia ayera, a hasi entregá di un regalo spesial na e hubilarionan, den forma di e eskudo di Brandweer Kòrsou, traha di e material di geps i tambe piedra.
E hubilarionan ku a kumpli 25 aña den Servisio di Gobièrnu na Brandweer Kòrsou ta:
- CALDERA,V.
E hubilarionan ku a kumpli 35 aña den Servisio di Gobièrnu na Brandweer Kòrsou ta:
- LOEFSTOK,A.
- LONT,E.
- OFFERMAN,S.
- SAMBO,G.
- COOPER,L.
- HASETH,P.
- JANSEN,E.
- MARTINA,RU
- WALLE,H.


text:
Teaser titel:
Eksportashon pa yuda ekonomia
Teaser tekst:
Kòrsou tin un merkado relativamente chikitu pa por ta interesante pa kualke fábrika òf empresa namayoria pais na mundu. Sinembargo, nos mester por mustra nan kiko nos balor agregá ta pa via nos nan por alkansá merkadonan muchu mas grandi ku nan lo no yega mes fásil sino tabata ku intervenshon di nos isla. Nos no tin nodi gaña otro. Nos ekonomia mester di impulso nobo pa por sirbi e komunidat mihó. Pa trese un ekilibrio den nos balansa di pago i presupuesto di gobièrnu...


text:
Dia 23 di april venidero, amantenan di musica por disfruta di un dushi atardi musical den e sala chikito di Cas di Cultura. E programa ta den man di Livio Hermans.
E programa ta consisti di dos parti. Prome cu pausa Livio lo toca musica clasico y di algun compositor e. o. di Corsou. Despues di pausa nos por gosa di musica di diferente compositor di Aruba. Lidwina Booi y Igmar Maduro tambe lo interpreta diferente cantica.
Musica di siglo 18 (e. o. menuet (Boccherini, Mozart) y di siglo 19 mazurka y wals (Chopin), di siglo 20 musica di Venezuela, Corsou y di ARUBA (e. o. Oswald Wever, Rufo Wever, Padu Lampe).
Ora Livio a haya sa di e trabou cu Zuster Graciela ta haci pa yuda esnan den necesidad, especialmente na San Nicolas, el a dicidi di organisa e atardi aki p’asina e y nos indirectamente por yuda Zuster Graciela cu su bunita trabou.
E atardi ta cuminsa 5’or y entrada ta 25 florin pa persona. Carchi ta obtenibel for di 4’or y 30 na entrada di e sala na Cas di Cultura. Nos ta invita henter pueblo di Aruba pa bin presencia e bunita concierto aki. Un peticion: Si ta posibel, paga cu placa exacto.


text:
Como Minister encarga cu sector primario cu ta inclui e industria di pesca, Prome Minister Mike Eman a realisa diadomingo mainta un recorido na e diferente pier na e costa zuid di nos isla.
For di Seroe Colorado pa Hadicurari, Minister Presidente a inspecciona e facilidadnan y papia cu e piscadonan local. E obhetivo di e actividad ta pa haci un inventarisacion di e condicion di e piernan, como tambe peticion di e piscadonan. Representantenan di Departamento di Agricultura, Cria y Pesca y tambe di Centro di pesca Hadicurari, a compaña Premier Eman den e bishitanan.
Na cada un di e paradanan haci, usuarionan di e facilidadnan a brinda Prome Minister Eman un bon bini y tabata hopi habri pa papia di e facilidad, con por mehora nan y tambe algun idea di con pa stimula mas persona pa tuma e practica di piscamento y preserva e ofishi aki pa futuro. Na waf di Rodger’s Beach a papia cu Ernulfo Beaumont y Kenneth Werleman, kendenan a splica cu e pier mester di reconstruccion pa drecha e daño haci pa e elementonan.
Na pier di Noord Cura Cabay, Prome Minister a inspecciona e trabounan cu ta wordo haci pa embeyecemento di e beach aki, pero tambe e construccion di e facilidad pa piscadornan.
Aki a combersa cu Carlos Harms y Romeo Janga. E persona encarga di parti di Hadicurari, esta Ruben Willems, a guia e mandatario dor di e bishita y a yuda transmiti e deseo di e piscadornan.
Despues a sigui pa pier di Spaans Lagoen caminda Prome Minister a combersa cu varios piscador, entre nan Marilu Carrion. Aki a tuma nota di varios trabou cu ta necesario y hunto cu Alex Farro, kende ta e persona di contacto di Hadicurari, ta bay coordina un ke otro pa brinda e usuarionan e miho espacio posibel pa realisa nan actividadnan.
Na Waf di Rancho, na Oranjestad, Minister Presidente a papia cu Pedro ‘Pikine’ Bislip y Ruben Marin, como tambe Hedwiges ‘Wiwi’ Marchena. E pier akinan, ta den un bon condicion, sin embargo, e piscadornan ta haya falta di awa dushi pa laba instrumentonan y un gazebo, e. o. peticionnan cu a keda nota pa hunto cu e instancianan concerni, traha riba nan.
E recorido di diadomingo a finalisa na e pier grandi di Hadicurari caminda Prome Minister a dialoga cu e usuarionan y asina a haya sa di e situacion fastioso cu ta confronta cu operadornan di deportenan acuatico y e necesidad pa miho control, e. o. aspectonan.
Premier Eman a compromete cu cada un di e piscadornan cu ta bay tuma carta den e asunto pa yega na un solucion satisfactorio pa tur partido.
Den conclusion, e recorido tabata uno masha informativo caminda Prome Minister Eman a haya sa hopi mas di e sector di pesca y awo por sinta na mesa cu tur e departamentonan al caso pa stipula un plan di accion. Entre e obhetivonan primordial di Premier Eman mes, ta pa stimula e produccion local pa e propio mercado local y esey naturalmente ta rekeri sosten di e banda di oferta, pero tambe di e banda di demanda, esta di e consumidor.


text:
Recientemente, Minister Paul Croes a reuni cu comision di infrastructura di Sport Vereniging Bubali p’asina dialoga riba un proyecto sumamente positivo pa e club y e bario di Noord.
Ta trata aki di un Mini Soccer Field p’asina yuda na engrandece e club y e deporte di futbol. E Mini Soccer Field aki lo ta uno cu e midinan oficial di lifida, esta un veld di 50 x 35 meter.
E proyecto na e momentonan aki ta den fase inicial pa cual rason e commission a acerca Minister Croes p’asina yuda na haci e proyecto aki uno posibel.
Minister Paul Croes ta sumamente contento cu e iniciativa aki y a compromente su mes pa hunto cu e comision di infrastructura yuda aloca fondonan necesario p’asina haci construccion di e tereno aki uno real.
SV Bubali a ser funda na aña 1943 y lo ta celebrando su di 73 aniversario.
E club aki, siendo e orguyonan di Noord, tin plannan grandi p’e organisacion y cu meta final pa sigui promove deporte.
SV Bubali ta hopi popular den e area di futbol tanto di hende muher, hende homber y mucha.
Banda di esaki, e organisacion ta desea di sigui promove otro deportenan tambe y den futuro hasta yega na un posibel Sport Complex.
Di e forma aki lo por sigui stimula un y tur pa sigui practica deporte.
Minister Paul Croes tin un aprecio special p’e bario di Noord pa cual e proyecto aki ta uno cu a capta su atencion di inmediato.
E Minister ta convenci cu esaki ta un bon proyecto, lo yuda na engrandece tanto e club, pero tambe e deporte y mas ainda lo sigui uni e bario di Noord pa sigui haci cosnan positivo.
E miembronan di comision ta entusiasma cu e apoyo di Minister Croes y ta contento cu pronto SV Bubali y e bario di Noord lo por conta cu nan propio Mini Soccer Field. Ya caba a cuminsa traha duro rib’e proyecto y ta spera cu pronto lo por cuminsa mira e prome desaroyonan pa cu e realisacion di e proyecto.


text: Willemstad - Kas di Kultura ta invitá bo na un manifestashon Kultural di Músika di Afro Karibense ku presentashon di Curayubata, Russell Soliana di Grupo Isoco i for di eksterior sra. Dianne Rojer huntu ku Sr. Amancio Bata. E grupo Curayubata ta un grupo lokal ku ta presentá ritmo kombiná saká for di entre otro género di Jazz, kultura Afrikano, ritmonan musikal di Yoruba i hopi mas. Russell Soliana no ta un deskonosí den e mundu aki. E ta konosí ku entre otro Muzik di Zumbi. Sr. Anacio Batta a studia e mitologia di Yoruba. I lo bini pa pasa su konosementu pa nos durante di e Charla/tayer aki. Un Charla i tayer interaktivo di Desaroyo di Zonido for di forsa propio. Djabièrnè 21 di Yüli 2017 di 7or pa 11or na Kas di Kultura Scharlooweg # 29. Entrada 5 florin i karchi ta optenibel na Kas di Kultura i tambe na number di telefon 516-0840. Un i tur ta keda invitá pa ta presente na Kas di Kultura Scharlooweg # 29, djabièrnè 21 di Yüli 2017. For di 7or di anochi . Entrada ta 5 florin. Kas di Kultura ta invitá bo.


text:
ORANJESTAD (AAN): Pa celebra temporada di fin di aña, Gobierno di Aruba a dicidi di organiza un evento special pa asina yuda trece bida bek den centro di Oranjestad.
Segun Lindy Croes, representante di Prome Minister, Evelyn Wever-Croes, a haci un invitacion na pueblo di Aruba pa bin e weekend aki, pasobra nan a prepara un tremendo evento yama ‘Ambiente di Fin di Aña’, cu ta cuminsa riba diabierna 22 di December cu un shopping night te cu 8’or di anochi. Diasabra 23 tambe tin un shopping night te cu 8’or di anochi, y diadomingo caya lo ta habri di 10’or di mainta te cu 2’or di atardi.
Croes a bisa cu artistanan local lo ta presente pa entretene tur hende y cu nan ta conta cu apoyo di Cuerpo Policial pa asina tur cos bay na ordo.
Edjean Semeleer a splica cu nan tin varios siman caba trahando pa trece algo spectacular pa pueblo, pa esaki no solamente incentiva pueblo pa bishita Caya Grandi, mientras bo ta haci bo compras pa fin di aña, por tin entretenimento di artistanan local den henter Caya Grandi.
Semeleer a menciona cu nan lo conta cu presentacion di Etty Toppenberg, Gaita Autentico, Grupo Las Unicas, Los Paranderos, Gaita Muchanan di Mama Rosa, Niro, Jeon, y hopi mas. El a splica cu e mes, hunto cu un grupo hopi grandi di amigo den mundo di musica, riba 23 di December cuminsando for di 6’or di atardi riba plaza dilanti di Djiespi’s Place lo presenta un tremendo concierto di Pasco, completamente gratis, kiermen no solamente bo por disfruta di bo shopping, cu ta idea primordial tras di evento, pa asina trece pueblo bek den Caya Grandi, pero tambe entretene esnan presente.
El a agrega cu otro siman nan tambe tin un lista di actividad prepara cu mas gruponan musical pa asina cera e aña y un manera tremendo y habri aña 2018 cu speranza di rebiba Caya Grandi.
Por haya mas informacion riba nan Facebook, Aruba mainstreet events.
Sra. Lindy Croes a bisa cu algun comerciante a dicidi di duna premio pa esnan cu ta cumpra cerca nan riba suma di 50 florin, bo ta haya un ticket pa yena bo informacionnan, y asina haya chens di gana hopi premio. Pa e weekend aki, tin un premio di 2.500 florin di un shopping spree, danki na CMB; tin 50 mountain bikes pa rifa y tambe un weekend stay na Renaissance Hotel.
Croes a indica cu den fin di siman, danki na Aruparking, parkeer geel y blanco lo a accesible, y diadomingo normalmente e ta gratis. Pero ta di remarca pa hende no para nan auto riba trottoir, pasobra nan lo tow bo auto.
Cuerpo Policial a bisa cu asina e comision a acerca nan cu e plannan pa e evento, nan tambe a sinta cabez pa planea seguridad riba e dianan aki. Lo tin un ploeg special, na unda un parti lo cana den caya y otro parti lo patruya pafor di caya. E comision mes a percura pa tin hopi luz pa asina, evita cu criminalnan por haci nan fechorianan.


text:
ORANJESTAD (AAN)—E di cuater edicion di Christmas Cadushi Festival, cu lo tuma lugar awe, dia 21 di December, e biaha aki lo ta na Baranca di Yerba, caminda cu bendedornan local lo trece nan produccion.
Señora Julienne Henriquez a splica cu lo bay tin arte, musica y loke ta bay ta extra e aña aki, ta cu lo bay tin tayernan di trabao unda hendenan por traha di adelanta.
E festival ta cuminsa di 4 or di atardi pa 11 or di anochi. Pero di 4 or pa 6 or ta bay tin e tayernan di trabao. Por registra di trempan ariba e website cadushifestival.com
Ta bay tin dos tayer di trabao pa mucha, cual ta gratis. Pa e otro tayernan tin un tarifa, pero un bes cu paga bo ta drenta e workshop gratis.
E meta di e festival ta pa conscientiza hende pa biba mas saludable. Tambe pa promove producto local, cu na Aruba tin na cantidad. Tin hende creativo y hopi biaha nan ta uza productonan organico, materialnan reusable, for di naturalesa. E aña aki ta concentra riba e NO usamento di plastic.
Tur e bendedornan di cuminda y bebida ta wordo pidi pa no haci uso di cups of plastic, y tampoco di foam. LO haci uso di containernan biodegradable.
Tin prijs di entrada y ta bay ta na Baranca di Yerba, Rooi Koochi 58Z. Ta bay tin borchinan indicando con pa yega. Eigenlijk e festival ta full yen. E aña aki tin mas bendedor cu normalmente. Tin hopi mas hende cu ta bay bin bende cuminda y tin e opcion di bende cuminda vegetariano y tambe bebidanan saludable. Ademas lo tin craft beer traha na Aruba.
Loke ta wordo haci ta pa purba involucra bendedornan local di arte, make up, etc. Di tur cos un poco, segun Sra. Julienne Henriquez.


text:
Djamars 16 di januari den sala di reunion di Dutch Caribbean Nature Alliance (DCNA) di 7or pa 8or PM, STINAPA tin un presentashon riba e persepshon di hende riba yerba di laman kompará ku e Sargassum.
E oradónan lo papia riba dikon tin e tendesia di kategorisá algun espesie komo mas menasante ku otro. Nan lo kompará e yerba di laman H. stipulacea di Oséano Indiko ku e espesie Sargassum sp.
Oradónan pa e anochi di informashon aki ta Rapti Siriwardane-de Zoysa i Lucy Gwen Gillis di Leibniz Center for Tropical Marine Reserach na Bremen, Alemania. Un i tur ta kordialmente invitá di bin skucha e oradónan dia 16 di januari na DCNA di 7or pa 8or djanochi na Kaya Finlandia 10. Entrada ta gratis.


text:
Oranjestad - E federacion di tenis di mesa a tene nan prome torneo di ranking pa 2017. E hungadornan den tur categoria a enfrenta otro pa asina defini nan posicion fiho riba e ranking di ATTA. Tur fin di luna e dicho federacion ta tene nan torneo di ranking. Nos tin e siguiente resultadonan.
Den e categoria U10 nos a haya na prome lugar e hoben Dylan De Leca mientras na di dos lugar a keda Brandon De Leca. Den e categoria U13 nos tin na prome lugar e hobencita Mikayla Mathilda mienteas na di dos lugar nos tin Bob Chung y na di tres lugar Joseline Boekhoudt. Den e categoria U18 e prome lugar a bay pa Jeandry Mathilda mietras na di dos lugar a keda Donald Yarzagaray y na di tres lugar Jean Claude Hoek.
Despues di esnan infantil y hubenil a sigui cune categorianan di B y A klas. Den e categoria di B klas na prome lugar a keda Alfred Leong, na di dos lugar nos tin Ching Ho Chung y na di tres lugar a keda Donald Yarzagaray. Por ultimo den A Klas e bataya tabata fuerte unda Mario Lobo a termina na di prome lugar sigui pa Andy Gomes cu a keda na di dos lugar y Jeandry Mathilda cu a keda na di tres lugar.
Un danki sigur na Lotto, e Loteria di Aruba pa medio di Comision di Subsidio cu a subsidia e torneo ranking di Aruba Table Tannis Association.
Cumprando weganan di Lotto, e Loteria di Aruba bo ta contribui na deporte riba nos isla. Meta di e fundacion ta pa organisa loteria, cambia bida di su hungadonan y na mes momento inverti den deporte local pa medio di donacionnan na e Comision di Subsidio.


text:
Carnaval ta e expresion di cultura mas grandi di Aruba y e paradanan ta ofrece un bunita oportunidad nos grandinan kende ta biba na e tres casnan di cuido di Stichting Algemene Bejaardenzorg Aruba (SABA) pa gosa un mas intensamente di e festividad aki cu nan a yuda den su
Day: February 22, 2017
Minister Dowers a firma varios decreto gubernamental pa empleado di varios departamento di husticial
Un dia normal di trabou di Minister ta yena cu varios actividad. Mayoria di biaha esaki nan ta reunionan ehecutivo tanto den bestuurskantoor mes como tambe pafor di bestuurskantoor. Un di e costumbernan cu Minister mr. drs. Arthur Dowers tin, ta di e. o. interactua cu personal di diferente departamento cu
Minister Plasterk satisfecho cu rapport CAft riba presupuesto 2017
Parlamentario mr. Juan E. Thijsen (MEP): Acusacionnan di Dowers riba Otmar ta contene actonan penal, mal uzo di poder, manipulacion y corupcion den Gabinete Mike Eman II
Parlamentario mr. Xiomara Maduro: E farce berde na Aruba no ta e sostenibilidad di berdad
Minister Michelle Hooyboer-Winklaar ta mira importancia di serie di buki ‘365 storia’ pa muchanan: Proyecto di Edselyn Figaroa ta impresionante
Den siman Minister di Enseñansa, Michelle Hooyboer-Winklaar a ricibi bishita di escritora Edselyn Figaroa, cu a yega na Minister pa presenta su serie di buki y proyecto 365 storia. Un serie di buki pa mucha skirbi na Papiamento diseña pa mayornan y educadornan y e mucha mes lesa den nos idioma materno. “Awe nos


text:
LES 13
Kico Ta un Pionero?
Por lo general, un pionero ta un persona cu ta bay explora un teritorio nobo y habri caminda pa otronan. Den un sentido, Hesus tabata un pionero, pasobra Dios a mand’e na Tera pa cumpli cu un trabou cu ta duna bida y pa habri e caminda cu ta hiba na salbacion. (Mateo 20:28) Awe, Hesus su siguidornan ta sigui su ehempel y ta dedica mas tanto tempo posibel na e trabou di “haci ... discipel.” (Mateo 28:19, 20) Varios di nan a cuminsa cu loke nos ta yama sirbishi di pionero.
Un pionero ta uza gran parti di su tempo pa predica. Tur testigo di Jehova ta predica e bon noticia. Pero algun di nan a plania nan asuntonan di tal manera cu nan por sirbi como pionero regular y ta dedica 70 ora pa luna na e trabou di predica. Pa nan logra esaki, hopi di nan ta traha part-time. Otronan a haya e asignacion pa sirbi como pionero special den areanan caminda tin mas necesidad di proclamador di Reino, y tur luna nan ta dedica 130 ora of mas na nan sirbishi. Pioneronan ta satisfecho cu un bida simpel y tin e confianza cu Jehova lo percura pa nan necesidad material. (Mateo 6:31-33; 1 Timoteo 6:6-8) Esnan cu no por sirbi como pionero regular of special por traha como pionero auxiliar ora nan por, aumentando asina nan actividad di predica na 30 of 50 ora pa luna.
Amor pa Dios y pa hende ta motiva nan. Mescos cu Hesus, awe, nos tambe ta mira cu hopi hende ta den un condicion spiritual deplorabel. (Marco 6:34) Y nos tin e conocemento cu por yuda nan for di awor, loke por duna nan un fe solido pa futuro. Amor pa prohimo ta motiva un pionero pa duna generosamente di su tempo y energia pa yuda otro hende spiritualmente. (Mateo 22:39; 1 Tesalonicensenan 2:8) Como resultado, e pionero su fe ta bira mas fuerte, e ta hala mas cerca Dios y ta mas feliz.—Echonan 20:35.
Kico ta un pionero?
Kico ta motiva algun testigo di Jehova pa uza gran parti di nan tempo pa predica?


text:
Bo tabata sa pa hopi aña Dòktor su fam tabata Bikker? Ku e ta te ainda e polítiko mas eksitoso pa loke ta trata voto elektoral? ? Lesa e gran hòmber aki su biografia i lucha pa outonomia.
Moises Frumencio Bikker a nase na Ser’i Klip den Otrobanda riba 27 òktober 1907. E tabata e di tres yu di Pedro da Costa Gomez (Shon Pedro) i Braulia Bikker. Despues e famia ta keda ampliá ku 5 yu muhé i un yu hòmber. Durante di e promé añanan famia da Costa Gomez/Bikker a biba na bários adrès den Otrobanda, pa despues muda bai Penstraat. Braulia Bikker tabata ama di kas, miéntras ku Shon Pedro tabata negoshante i tambe e tabata atministrá e korant “Boletin Comercial”.
Moises a terminá 8 klasnan di skol básiko i MULO di St. Thomas College. E tabata hunga futbòl, tabata gusta spar tur tipo di piedra di koló i tabata interesá den piedranan presioso. Esaki a pone ku semper a kere ku Moises lo a bira un hoyero. Ku 15 aña di edat e ta bai Ulanda i ta bai biba serka fraternan na Tilburg pa sigui enseñansa. Djis promé ku e bai Ulanda Moises i su rumannan ta keda rekonosé pa Shon Pedro i ta haña e fam da Costa Gomez. Despues di Tilburg e ta bai Nijmegen (1923) kaminda na Canisius College e ta keda formá bou di guia di Hesuitanan. Na Nijmegen e tabata bria komo studiante i tabata gana premionan di e mihó alumno den Ulandes, Latino i Griego. Despues di eksamennan final di Gimnasia e ta sigui su estudionan di lei na e Universidat Katóliko di Nijmegen. E ta optené su diploma di kandidato denter di un aña di tempu i despues na 1929 ta sigui e eksamen doktoral.
Komo hurista e ta traha komo supstituto griffier na Den Haag. Na Nijmegen e la traha kasi tres aña komo abogado i prokurador. Durante di e tempu aki e ta será konosí ku su promé kasa, Elisabeth (Lies) Heiling. For di e matrimonio ta nase dos yu muhé. Na 1962 e ta kasa na Venezuela ku Lucina Matheeuws. E matrimonio aki no ta produsí yu.
Riba 3 di desèmber 1935 Dòktor ta promové na Universidat di Amsterdam ku su tésis “Het wetgevend orgaan van Curaçao: Samenstelling en bevoegdheid bezien in het kader van de Nederlandsche koloniale politiek”. Inmediatamente despues e pareha da Costa Gomez ta subi barku i ta yega Kòrsou riba 31 desèmber 1935.
Apénas despues di tres siman na Kòrsou, Dòktor ta ko-funda Curaçaosche Roomsch Katholieke Partij (CRKP), Nederlands Antilliaanse Ambtenarenbond i R.K. Arbeidersbond di kua e ta bira sekretario. Komienso di febrüari 1936 da Costa Gomez ta kuminsá su karera komo sirbidó públiko den funshon di adjunct-commies na Parkèt i tambe sekretario di Komishon Hurídiko.
Da Costa Gomez na komienso di febrüari 1936 ta envolví su mes den un wèlga riba tereno di refineria i ta skohe p’e banda di e trahadónan. Kòrtiku despues ta Esaki ta pone ku Gobernadó van Slobbe, ku a haña ku Dòktor ta un “peliger”, ta mand’é bai traha na Sint Maarten. Despues ku e siguiente aña van Slobbe a baha, Gobernadó Wouters, ta laga da Costa Gomez regresá su isla natal. Dòktor ta keda promové komo adjunct-commies ter Griffie, despues commies, substituut griffier i griffier di Hof. Na 1944 e ta bira hefe interino di Departamentu Soshal i Asuntunan Ekonómiko.
Da Costa Gomez ta drenta arena polítiko na 1938: e ta keda skohé komo miembro di Staten di Kòrsou i ta bira lider di frakshon di CRKP. Ounke ku for di 1944 a bira opvio e kiebro entre Dòktor i CRKP, ta te na 1948 e ta sali for di e partido aki i ta funda Partido Nashonal di Pueblo.
Da Costa Gomez ta bira miembro di Raad van Advies ekstraordinario di Ulanda na London. Na 1946 Dòktor ta enkabesá un delegashon ku ta bai Ulanda pa hasi un petishon pa outonomia. Di 2 aprel 1947 te 3 desèmber 1948 da Costa Gomez ta traha na Ulanda komo e promé Representante di Antia Ulandes na Den Haag (awe Minister Plenipotensiario). Na 1948, 1952 i 1954 da Costa Gomez tabata presidente di e delegashon di Antia Ulandes di e Konferensha di Mesa Rondó.
Komo mandatario Dòktor tabata e di dos presidente di College van Algemeen Bestuur (CAB). Despues di CAB ta bin Regeringsraad ku pa di promé biaha ta nombra ministernan (ku responsabilidat ministerial). Dr. da Costa Gomez ta bira e promé presidente di ministernan den Regeringsraad (pues Dòktor ta e promé Promé Minister di nos pais) i ta tuma e portafolionan di Asuntunan General, Agrikultura, Peska i Maneho di Awa. Di 1963 -1966 e ta Diputado di teritorio insular di Kòrsou enkargá ku Salubridat Públiko, Asuntunan Soshal, Agrikultura, Krio i Peska.
Mr. dr. da Costa Gomez ta muri riba 22 novèmber 1966 ku apénas 59 aña di edat. Dr. da Costa Gomez tin e siguiente distinshonnan: Officier in de Orde van Oranje-Nassau, Ridder in de Orde van de Nederlandse Leeuw (ámbos di Ulanda), Commandeur in de Orde van San Carlos (Colombia) i Orde van Jubille Zehabi (Libanon).
Dòktor su legado ta traha pa libertat, dignidat i balor propio di e pueblo, prinsipalmente e pueblo ku ménos posibilidat. Dòktor ta e polítiko ku mas éksito den nos historia na urnanan: na 1963 ela kue 36,6% di tur voto ku a keda emití, lokual ta un rèkort ku no a keda igualá.


text:
Monica Maria Clarinda
Mi a nase na Kòrsou dia 9 di mei 1961. Mi mayornan, Salvador Clarinda i Estebana(Nelly) Clarinda-Kock, ta Boneriano i ta rib’é isla’ki mi a ser kriá. Komo mucha mi tabata gusta lesa buki i pinta. Dia ku mi tabatin 16 aña di edat, mi a bai Kòrsou pa haña estudio preparatorio den enfermeria. Na edat di 18 aña mi a bai Hulanda pa sigi ku estudio avansá den enfermeria. Na Hulanda mi a gradua komo enfermera profeshonal i komo dosente den enfermeria.
Na febrüari di 1990 mi promé yu ta nase na Rotterdam. E idea pa skibi buki pa mucha tambe ta nase, pero debí ku mi tabata muchu okupá ku mi yu i trabou mi no a logra kumpli ku e deseo ei. Na febrüari di 1994 mi di dos yu ta nase na Boneiru i e idea pa skibi buki pa mucha ta bolbe bini den mi mente, pero atrobe mi ta muchu okupá ku kriansa di dos yu.
Na kuminsamentu di aña 1998 mi a haña tempu pa kuminsá ku preparashon pa mi promé buki pa mucha.
Den fin di añanan 90 Bòi Antoin, eskritor, outor i historiadó, tabata públikando hopi buki tokante historia di Boneiru i islanan di Antia Hulandes. Esei a inspirá mi pa skibi buki pa mucha tokante historia di nos islanan. Na aña 2000, 2002 i 2006, mi ta publiká tres buki pa mucha tokante historia di e islanan di Antia Hulandes. Mi promé buki, ‘Nona Ta Konta’, ta konta tokante e Indjannan komo promé habitante nan dje islanan, tambe e ta konta tokante e Spañónan i por último e Hulandesnan ku a konkistá e islanan. E di dos buki ta konta tokante Sklabitut. I e último buki den seri di Nona ta konta, ta bai tokante ‘Nabegantenan’. For di 2010 mi a skibi i ilustrá un buki pa mucha ku yama Nona Spesial, pero no a públika esaki ainda. Den luna di Novèmber di 2015 mi a públika un buki informativo, ku yama ‘Welo ta lubida’, pa chiki i grandi tokante e malesa Alzheimer. Esaki ta sosodé ku yudansa finansiero di Fundashon Alzheimer Bonaire.


text:
“Dialuna ultimo, fraccion di AVP a pidi un encuentro p’asina Minister di Husticia bin Parlamento duna cuenta riba con ta preveni y combati e fenomeno di atraconan di ultimo lunanan riba nos isla.
Nos tur ta hopi preocupa cu e situacion y nos a bin cu preguntanan hopi critico pa nos Minister mirando cu nos kier mira accionnan efectivo y di biaha pa combati e fenomeno di atraco aki.
Polisnan cu tabata presente a duna un presentacion rib’e ultimo investigacion y tendencianan riba atraconan di aña 2016 y 2017”, Parlamentario Velasquez a splica.
“Nos tin cu remarca cu medionan di comunicacion mester ta cauteloso ora ta publica den nan media pa no ta sensacionalista rib’e preocupacion aki di atraco pasobra por daña nomber di Aruba internationalmente y por sembra panico den nos comunidad.
Nos tur ta consciente cu tin un fenomeno di atraco riba nos isla, pero no cu nos isla ta manera Jamaica p. e. Esey mester ta cla den esaki. A haya informacion for di Polis cu te awo januari 2017 a registra 12 atraco y februari 2 atraco. Aña pasa 2016 tabatin un cantidad di mas Arubianonan (20) cu a comete atraconan na Aruba, despues a sigui pa Venezolanonan (14), Curasoleñonan (2), Dominicanonan (1) y Colombianonan (1). Esaki a shift den e aña aki di 2017 pa mas tanto Venezolanonan”, e Parlamentario a continua bisando.
“Aña pasa, e atraconan a tuma luga mas tanto den districtonan Noord, San Nicolas y Sta. Cruz. Den pasado Cuerpo Policial a confronta nan mes cu atracadornan profesional cu ta bin dal negoshinan, esaki a shift pa atraconan den casnan di bario y riba individuonan riba caya.
E tendencia ta atraco di impulse, dus bay rapido y sali rapido bek. Lo ta bon pa ciudadanonan tene cuenta cu e atracadornan aki no tin miedo di wordo reconoci.
Nan ta habla Spaño, nan ta comete e atraco sin cara tapa y nan ta satisfecho cu loke nan encontra. Esey kiermen nan ta drenta e cas exigi apuntando e arma tur loke tin di balor y nan ta sali bay.
E identidad di e Venezolanonan aki ta hopi biaha dificil pa “traceer” ya cu nan ta drenta y sali rapido di Aruba y e “pakkans” e chens pa garanan ta bira un reto grandi pa Polis”, Parlamentario Velasquez a duna di conoce.
“E mas tristo ta cu nos propio localnan ta e facilitador di e atracadornan. Nos propio hendenan ta cuminsa pa para garantia pa e Venezolanonan, nos propio hendenan ta duna e Venezolanonan aki dak riba nan cabes, informacion y transporte y esaki ta di lamenta.
E Venezolanonan no por haci nada na Aruba si no tin hende ta yudanan. Y mester recorda cu complicidad ta castigabel pa ley. Peso di ley mester baha pisa riba nos hendenan cu ta yuda/facilita e atracadornan aki comete nan fechoria riba nos isla”, Parlamentario Velasquez a conclui.


text:
Comercio y ATIA preocupa!
ORANJESTAD (AAN): ATIA a ricibi un cantidad substantial di reclamo y keho di comercio cu netamente den e temporada cu comercio ta depende hopi ariba dje, cual ta fin di aña, diripente tin un cantidad di container cu no ta yega/wordu baha na Aruba.
ATIA a trata di haya sa exactamente kiko ta pasando y inofficial a bin tende cu un barco cu mas di 100 container a duna previo aviso cu lo jega Aruba laat pero no obstante, no a ser acomoda pa baha container mesun dia. Consecuentemente e barco aki a sali bai cu tur e containernan destina pa Aruba pa bolbe despues.
Comercio ta depende pa casi 100% di productonan cu mester wordo importa di exterior.
Pa esaki comercio ta paga un prijs sumamente halto pa servicio di baha y importa e containernan aki for di waf.
ATIA a tuma nota cu pa motibo di un decision pa no acomoda e barco aki pa baha su cargo, un gran cantidad di producto no ta disponibel ariba nos isla, entre otro producto cu mester den sector hotelero y restaurant (nos pilar economico principal) pero tambe diferente otro articulo cu mester pa tur sector di nos economia. Un gran cantidad di e containernan aki ta contene producto den container frieuw cu lo mester warda awor pa wak si esaki lo drenta Aruba fin di siman.
ATIA ta compronde tambe cu tin tension bow di trahadornan di ASTEC. Un interupcion di servicio di container den e temporada di fin di aña lo tin consecuencia desastroso pa Aruba su comercio. Pa e motibo aki, ATIA ta hasi un apelacion urgente ariba e partidonan envolvi pa tene cuenta cu e bienestar general di Aruba y comercio den e temporada crucial pa comercio, cu ta temporada di fin di aña.
ATIA lo trata di ricibi informacion di ASTEC pa hanja sa kiko ta causa di e retraso serio aki, y purba evita cu e situacion aki ta empeora. Nos ta ricibi informacion cu na e waf nobo, aunke cu tin espacio pa acomoda y baha 2 barco pareu, e compania encarga, no ta hasi un excepcion di atende 2 barco. Con por ta posibel cu den un periodo crucial pa comercio ta keda implementa cu ta un solo kraan y un solo slot ta wordo usa pa baha container? Nos tin e facilidadnan completamente nobo pa atende cu 2 barco pareu den nos waf. Pakiko no hasi uso di esaki ora tin hopi barco pa atende of ora cu tin emergencia?
E consecuencia di e maneho aki ta naturalmente pa comerio cu ta keda sin producto y ta perde benta. E consecuencia ta pa pueblo cu no por ricibi producto cu nan ta acustumbra cune. Aruba ta un isla cu mester di un systema sumamente eficiente den e proceso pa drenta mercancia. E siman aki ta mustra cu nos no tey ainda, y cu falta hopi pa e proceso mas crucial pa comercio y Aruba su economia, funciona na un nivel aceptabel.
ATIA ta trata semper na un manera positivo pa contribui na soluciona situacionan cu ta afecta comercio. Nos ta hasi un apelacion na tur instancia, companianan, sindicato y trahadornan envolvi den e proceso aki, pa hasi lo maximo pa nos comercio y Aruba su economia no wordo afecta den e temporada crucial nos dilanti.
ATIA lo keda vigila e proceso di cerca den e dianan venidero.


text:
SimanAki #2
Islanan ABC bou di lupa:
Aruba:
- Gobierno di Aruba ta firma acuerdo cu Tiara Air y Insel Air. Kier haci Aruba su aeropuerto un hub mas activo den e area. E rutanan lo bay ta entre otro Caracas, Valencia, Barquisimeto, Medellin y parti noord, lo bay ta Santa Domingo, Puerto Rico, Miami y naturalmente Cuba y Costa Rica.
Kòrsou:
- Insel Air ta inaugura su promer vuelo pa Medellin. E buelonan pa Medellin, ku un frequencia di dos biaha pa siman, por wordo conecta fasilmente pa cu destinacionan manera Aruba, Bonaire, Miami, San Juan y Sint Maarten. Segun Minister Hakim esaki ta djis e promé vuelo inougural di vários ku lo tin den futuro, esaki ta Minister Hakim su maneho pa por sigui oumentá turistanan ku ta yega Kòrsou i di e forma aki hasi Kòrsou e berdadero “Hub Logistiko” entre Latino Amérika i mundu.


text:
ORANJESTAD (AAN) – Sres. Edgar Arends y Ronny Maduro, ambos miembro di e Comision pa trece bida den Caya Betico Croes den e dianan di fiesta aki, cada un a haci un invitacion na pueblo pa bin Caya e fin di siman aki.
Edgar Arends a menciona cu tin varios rifa cu premionan masha bunita, y den tur e tiendanan lo tin ticketnan pa participa den e rifa. Por gana premio di CMB y ademas lo tin un weekend stay. Tambe el a haci un yamada na e comunidad pa bin presencia e pagara di cada tienda, na Caya Betico, Diadomingo awor, 31 di December, pa asina dispidi di aña 2017.
Ronny Maduro tambe a haci un invitacion na pueblo pa bin goza di e actividad aki yama “Ambiente di Fin di Aña” y tambe haci cualkier compra cu ainda por a keda pendiente.


text:
Presentacion di pelicula gratis pa mucha
Durante vakantie grandi tin diferente presentacion di pelicula den aire liber na biblioteca. Cada diahuebs anochi tin presentacion pa mucha cuminsando 7or den aire liber patras di biblioteca na Playa. Presentacionnan ta tuma lugar dia 13 di juli, 20 di juli, 27 di juli y e ultimo presentacion ta diahuebs dia 3 di augustus.
Biblioteca Nacional Aruba ta invita tur mucha pa bin disfruta di e peliculanan ‘Sing ’, ‘Beauty and the beast’, ‘Smurfs ‘y ‘Boss baby’. Entrada ta gratis pa tur mucha. Na Playa:
- 13 juli, 7or Sing
- 20 juli, 7or Beauty and the beast
- 27 juli, 7or Boss baby
- 3 aug., 7or Smurfs
Pa e muchanan di San Nicolas y becindario ta pasa pelicula na Scol di Arte tur diaranson, 7or di anochi:
- 12 juli, 7or Sing
- 19 juli, 7or Beauty and the beast
- 26 juli, 7or Boss baby
- 2 aug., 7or Smurfs


text:
‘A twenty mile walk’ 3 documentario cortico encuanto Herencia Cultural Inmaterial
Fundacion Herencia Cultural Inmaterial a ricibi 3 documentario cu ta duna un bista riba custumber, tradicion y expresionnan cultural. Ta trata un documentario di Dande titula ‘Dande, House to House, Festival to Festival’encuanto e nificacion y origin di Dande y con e ta biba bou miembronan di e comunidad Arubano. Otro documentario ta trata Remedi tera y Curandero y tin e titulo ‘Backyard Medicine : in search of Aruban Healers’. E di tres documentario ta encuanto ritual y custumber di entiero y yama ‘In Living Memory: Funeral Customs in Aruba’. E serie completo ta carga e titulo ‘A twenty mile walk’ y nan lo wordo presenta durante encuentronan informativo cu Fundacion Herencia Cultural Inmaterial ta bay organisa.
Produccion pa e documentarionan tabata den man di Stichting Filmtent den persona di Patrick Thompson hunto cu Nelson Gonzalez, artista visual contemporaneo y tambe Andre LeGrand. E instancia cu a pidi y a finansia e produccionnan aki ta e comision nacional di Aruba pa Unesco.
Fundacion Herencia Cultural Inmaterial
Na aña 2012 Reino Hulandes a ratifica e tratado di UNESCO pa salvaguardia herencia cultural inmaterial y esaki a drenta na vigor na augustus 2012. E ta trata tradicion y expresionnan oral, incluyendo idioma como vehiculo di herencia cultural inmaterial, arte escenico, ritual y evento festivo, conocemento y practica di naturalesa y e universo y tambe artesania tradicional. E tratado aki ta vigente den henter Reino Hulandes. Gobierno di Aruba a encarga Fundacion Herencia Cultural Inmaterial cu e implementacion di e tratado aki. E fundacion a cuminsa su actividadnan medio 2013.
Fundacion Herencia Cultural Inmaterial ta cuminsa cu e Inventario Nacional di Herencia Cultural Inmaterial. Esaki ta un di e obligacionnan di e tratado di Unesco cu un pais mester cumpli cu ne. Ta traha e inventario nacional hunto cu e diferente gruponan cultural den comunidad. Gruponan mes por nomina nan tradicion of expresion cultural pa e Inventario Nacional di Aruba. Pa mas informacion encuanto e inventario nacional por tuma contacto cu Gina Jie Sam Foek na Biblioteca Nacional Aruba, tel. 582 1580.
Kico ta e metanan di Fundacion Herencia Cultural Inmaterial?
- salvaguardia herencia cultural inmaterial na Aruba
- engrandece respet pa herencia cultural inmaterial di tur grupo, comunidad y individual na Aruba
- Pa informa comunidad di e importancia di herencia cultural inmaterial
- Pa traha riba cooperacion riba nivel nacional y internacional
Pakico salvaguardia?
Rond mundo ta experencia e preocupacion cu pa motibo di globalisacion y otro desaroyonan den e comunidad moderno cierto elementonan cultural por bay perdi. Expresionnan cultural cu ta hopi fragil pero importante.
Kico ta un inventario nacional?
Cu un inventario nacional e fundacion kier identifica tur expresion cultural cu ta biba riba nos isla. A base di e inventarisacion ta determina pa cua expresion cultural tin un urgencia pa un plan di salvaguardia.
Con ta haci esaki?
Na prome lugar, hunto. Y ken ta tuma iniciativa? E gruponan of personanan cu ta sinti cu nan tradicion of expresion mester ta riba e inventario nacional. E comunidad completo tin cu participa na salvaguardia herencia cultural inmaterial.


text:
Saliña
Saliña[editá | editá fuente]
Saliña ta un boka ku a separá fo'i laman,komo ku nivel di laman a baha òf di Tormenta di Sùitwèst ku siglonan largu a trese un kantidat di piedra i santu sera e boka di laman.E kontenido di salu den un saliña ta mas haltu ku di laman.Na Korsow tin un bario ta karga e nomber Saliña i na Boneiru Nort Saliña.
Saliña di salu[editá | editá fuente]
Boneiru tabatin 3 saliña ku tabata produsi salu fio despues ku e hulandes nan konkista e isla na aña 1633.Na 1837 nan a eksplota saliña di Pereke i sentralisa e produkshon di salu aya i e katibunan ku tabata na saliña Frans i Slagbaai mester a bai Pereke pa hisa produkto di salu aya kuminda e barkunan tabata karga salu pa produkto di piska (haring) na Hulanda.


text:
Den un entrevista cu Joselin Croes di e plataforma politico POR, e ta enfatisa rib’e hecho cu enseñansa p’e ta bay ta su enfoke principal. E ta kere cu enseñansa ta e base pa tin un pueblo inteligente, un pueblo cu bon trabou, un pueblo rico den mente y den nan saco. E ta kere cu si nos sistema di enseñansa ta traha optimalmente, riba tur nivel di chikito te cu grandi e lo drecha nos problemanan social y di criminalidad y lo habri porta pa yuda bin cu economianan nobo.
Si Aruba por logra trece y retene tur su yiunan di tera profesional nos lo tin un grupo di por lo menos 100 hoben pa aña cu lo drenta nos mercado di trabou, cu lo bin cu proyectonan inovativo, cu lo lanta negoshinan nobo, cu lo bin cu inovacion den nos aparato gubernamental. Tur loke nos mester haci como Gobierno y como pais ta duna nan un chens pa nan briya.
Joselin ta conta nos cu su defunto mama semper a bis’e, “mi yiu, ningun hende nunca por kita ni horta tur loke bo a siña fo’i bo, esey ta bo fortalesa y esey lo habri e portanan pabo den bida”.
Su mama tabata e unico ruman muher di ocho ruman homber, un famia humilde di Santa Cruz. Como cu e tabata e unico yiu muhe e no tabatin mag di a bay scol, e mester a cuida su ruman hombernan y su mayornan, p’esey e semper a encurasha su yiunan pa studia duro y probecha di e privilegio di por bay scol y studia pasobra tin cu no tin e chens ey. Joselin mes a bay studia na Hulanda y despues di basta tempo, cu ya e tabata casa y tin dos yiu, el a bolbe bay scol y studia rechten.
E ta bisa: “Nunca ta mucho laat pa siña. Where there is a will there is a way”.
Pa motibo cu enseñansa ta asina importante p’e e ta sintando cu hopi maestro, docente, studiante y cabesante di scol na Aruba.
Recien el a sinta cu un grupo di studiante na Universidad di Aruba y nan a brainstorm rib’e topico enseñansa y esaki ta e puntonan di mas importante cu nan a menciona.
Traha un maneho pa termino largo pa enseñansa basa riba un estudio y estadistica di cuponan laboral. Pa loke ta trata Hoger Onderwijs nan ta desea pa Gobierno traha un plan a largo plaso, basa rib’e necesidanan den mercado di trabou, pero tambe nan kier pa Gobierno crea mas oportunidad nobo den e otro ramonan.
E plan y vision mester ta basa riba un estudio haci cu cifranan cu ta duna un indicacion clave di kico ta e nivel di estudio cu nan ta desea, cuanto hoben ta bay Merca of Hulanda, kico nan ta bay studia, kico ta e cuponan di trabou cu tin habri aki 5 aña of 10 aña.
Bin cu un solucion pa e hobennan cu a studia medicina na Latino America. Nan ta frustra di e hecho cu nan ta haci nan best nan ta bay studia medicina na Latino America na e miho scolnan y ora nan bolbe bek Aruba pa traha, nan no por practica medicina pasobra nan no tin e BIG registratie. Nan ta hay’e discriminatorio, ineficiente y caro.
Nan kier pa diversifica y bin cu mas estudionan riba nivel universitario. No ta tur hoben por afford bay studia afo y lo desea pa tin mas opcion di estudionan mas moderno manera: coding, technology, e-commerce, e-marketing, digital studies. Mayoria trabou awor ta bay via internet. No ta tur hende kier bira dokter, abogado of traha den turismo. Mester habri porta pa economia nobo cu ta trece cu ne estudionan cu ta cuadra cu aña 2017. Aruba a keda pega cu estudionan tradicional.
Mas Hulandes den basis- y voortgezet onderwijs. Nan no ta kere den introduccon di Papiamento como instructietaal na scol, al contrario nan ta desea di por a haya mas Hulandes na basis y voortgezet onderwijs pa asina nan estudio na Universidad y na Hulanda por a bay mas facil. E overbruging di nos nivel di Hulnades pa esun di Hulanda ta asina grandi cu e ta trece cu ne cu hopi hoben ta faya den nan estudio, no pasobra nan no por, pero paso nan Hulandes no ta fuerte suficiente.
Pero nan ta contento cu tin hopi estudio awor na Hulanda cu ta na Ingles cu ta duna bo mas opcion. Pero asina mes nan ta haya cu mester practica mas Hulandes na scol via internet of den klas, pasobra e nivel di Hulandes na Aruba ta hopi abou.
Esaki no ta conta solamente pa e studiante, pero tambe pa e maestro y docente.
Introduci banda di e sistema hulandes un sistema Mericano pa e hobennan cu kier bay studia na Merca. Nan sa di amigonan cu kier bay studia na Merca cu lo desea di por haya les na Ingles en bes di Hulandes y nan ta haya cu Aruba mester ta “open minded” suficiente pa introduci banda di e sistema Hulandes un “high school system” pa e studiantenan cu sa cu ta Merca nan lo bay. Actualmente tin dos High School na Aruba, pero na ta priva y nan ta hopi caro.
Nan lo desea modernisacion di nos enseñansa. Mas les via internet, menos uzo di buki. Mas uzo di materialnan moderno pa duna les. Bin cu competencia entre e klasnan y e scolnan pa promove proyectonan y creatividad como incentivo.
Introduci un extra curiculo despues di scol den arte, deporte, tecnologia, musica y cultura. Nan tur a bisa cu sigur nan lo a tuma parti di esaki si nan lo a wordo duna e chens, pasobra e ta bon pa nan salud y e ta promove nan creatividad y nan talentonan scondi. Deporte na Aruba ta caro y no ta tur mayor por afford e. E lo yuda cu e probelmanan social y di criminalidad, pasobra ta tene e hoben haciendo algo productivo na scol.
Bin cu un plan pa motiva tur maestro y duna nan tools pa subi e calidad di les. Nan ta haya cu e maestro/docentenan ultimamente ta hopi demotiva. Nan ta pensa cu ta e hoben mes ta e causante, hopi problema na scol, no tin respet ni di hoben ni di mayor. Nan ta pensa cu mester bin un ayudo pa yuda e maestronan haci nan trabou optimalmente.
Introduci lesnan riba balor y moralidad. Nan como hoben ta consciente cu tempo a cambia y no tin mesun miedo y respet mas cu tabatin antes pa maestronan y nan ta kere cu ta importante pa siña e hobennan di un edad hopi jong moral y balor di bida. Tambe nan kier pa introduci historia y cultura di Aruba mas intensivo den scolnan. Actualmente tin hopi mucha cu ni sa e himno di Aruba of cosnan di nos historia y cultura. Si bo educa nan di jong y mañan nan bay traha den turismo, nan sa di kico nan ta papia.
Finalisando e entrevista Joselin ta enfatisa con importante enseñansa ta pa nos pais. Pero mester corda tambe cu ora e hoben aki caba di studia e mester por haya un trabou, e mester por traha un cas, e mester por haya un finaciamento pa su negoshi of proyecto. Si nos como pais, hende, comerciante, banco, comercio y aparato gubernamental cera porta pa nan nos lo perde. P’esey E Forsa Nobo ta trahando riba un plan pa bin cu un Economia Nobo cu mester por inclui tur e puntonan aki di e studiantenan aki, pero tambe ofrece nan oportunidad ora nan caba cu nan estudio.